qundao/data-zh-poetry huggingface dataset:
多雨
作者：曾鞏
朝代：宋

嗟江之濱地多雨，冬雷不收開蟄戶。
陰氣濁晦化爲霧，或雲於山水於礎。
雜花萬株紅與紫，臘風吹開不可數。
入春十日寒始至，春氣欲歸寒格住。
群山巉空雪相亙，摧折草木何可禦。
霖傾潦洶那復止，穹林大丘滅無渚。
及今孟夏理宜熱，重裘無溫坐當午。
四時云然了安謂，吁吾有愁誰可語。
夜出城南禱雨
作者：曾鞏
朝代：宋

海天重疊四山雲，半出星辰亦半昏。
上得籃轝是中夜，兩街燈照九重門。
夜出過利涉門
作者：曾鞏
朝代：宋

紅紗籠燭照斜橋，複觀翬飛入斗杓。
人在畫船猶未睡，滿堤明月一溪潮。
大乘寺
作者：曾鞏
朝代：宋

行春門外是東山，籃轝寧辭數往還。
溪上鹿隨人去遠，洞中花照水長閑。
樓臺勢出塵埃外，鐘磬聲來縹緲間。
自笑粗官偷暇日，暫携妻子一開顔。
奉和滁州九咏九首·幽谷晚飲
作者：曾鞏
朝代：宋

先生卓難攀，材真帝王佐。
皎皎衆所病，蜿蜿龍方卧。
卷彼天下惠，赴此一郡課。
幕府既多暇，山水乃屢過。
旌旗拂蒙密，車馬經坎坷。
愛此谷中泉，聲響遠已播。
槎橫勢逾急，雨點綠新破。
旁生竹相圍，竦竦碧千箇。
遥源窅難窺，盤石坦如磋。
遊鱗戢可數，飛鳥嚶相和。
援琴薰風後，結宇寒岩左。
觥筵已得月，金紈尚圍坐。
心如合逍遥，語不綴招些。
一時聳傳觀，千載激柔懦。
甘棠詩之懷，峴首淚嘗墮。
況此盛德下，襦袴人所荷。
不假碑刻垂，棟牖敢隳挫。
當今甲兵後，天地合轗軻。
先生席上珍，豈忍溝中餓。
毋徐黑轓召，當馳四方賀。
奉和滁州九咏九首·庶子泉
作者：曾鞏
朝代：宋

琅琊石泉清照人，裏無泥沙表無塵。
風翻日炙夏潦盡，古練一匹常奫淪。
奉和滁州九咏九首·慧覺方丈
作者：曾鞏
朝代：宋

七言老意蒼松蟠，百金古字青霞鎸。
儒林孟子先生是，墨者夷之後代傳。
奉和滁州九咏九首·歸雲洞
作者：曾鞏
朝代：宋

洞遠人言接滄海，洞幽晴始見莓苔。
天下顒顒望霖雨，豈知雲入此中來。
奉和滁州九咏九首·班春亭
作者：曾鞏
朝代：宋

山亭嘗自絕浮埃，山路輝光五馬來。
春滿人間不知主，誰言鑪冶此中開。
奉和滁州九咏九首·琅琊泉石篆
作者：曾鞏
朝代：宋

陽冰絕藝天下稱，琅琊石篆新有名。
初留泉涯俗誰顧，一日貴重繇先生。
古今書法不可數，猶有字本存於經。
我於八體未曾學，雖得此字寧能評。
高文老筆又所愛，欲敘仿佛辭非精。
筆端應驅鬼神聚，筆妙敻與陰陽爭。
刻雕萬象出冥昧，不見刀斧曾經營。
奇形挺若聳崖巘，險勢直恐生風霆。
雨來莽蒼龍蛟起，秋入寥泬星斗明。
先生七言載其側，爲地自與丘山平。
先生抱材置荒郡，有若此字存岩扃。
當還先生坐廊廟，悉引萬事歸繩衡。
遂收此字入秘府，不使日灼莓苔縈。
高材重寶不失一，唐舜湯禹寧非朋。
奉和滁州九咏九首·琅琊溪
作者：曾鞏
朝代：宋

野草山花夾亂流，橋邊旌旆影悠悠。
即應要地無人見，可忍開時不出遊。
奉和滁州九咏九首·石屏路
作者：曾鞏
朝代：宋

石屏不見刀斧痕，石下初誰得行徑。
千騎來時停管弦，月明更覺山中靜。
奉和滁州九咏九首·遊琅琊山
作者：曾鞏
朝代：宋

飛光洗積雪，南山露崔嵬。
長淮水未綠，深塢花已開。
遠聞山中泉，隠若冰谷摧。
初誰愛蒼翠，排空結樓臺。
䡾䡾架梁棟，輝輝刻瓊瑰。
先生鸞鳳姿，未免燕雀猜。
飛鳴失其所，徘徊此山隈。
萬事於人身，九州一浮埃。
所要挾道德，不愧丘與回。
先生逐二子，誰能計垠崖。
所懷雖未寫，所適在歡咍。
爲語幕下士，殷勤羞甕醅。
孔教授張法曹以曾論薦特示長箋
作者：曾鞏
朝代：宋

綠髮朱顔兩少年，出倫清譽每相先。
壁中字爲時人考，圯上書從老父傳。
泮水笑談邀法飲，高齋閑燕屬佳篇。
衰翁厚幸懷雙璧，更起狂心慕薦賢。
孔明
作者：曾鞏
朝代：宋

稱吳稱魏已紛紛，渭水西邊獨漢臣。
平日將軍不三顧，尋常田里带經人。
存目
作者：曾鞏
朝代：宋

詩題：虞美人草首句：鴻門玉斗紛如雪。
孫少述示近詩兼仰高致
作者：曾鞏
朝代：宋

大句閎篇久擅場，一函初得勝琳琅。
少陵雅健材孤出，彭澤清閑興最長。
世外麒麟誰可繫，雲中鴻雁本高翔。
白頭多病襄陽守，展卷臨風欲自强。
宿尊勝院
作者：曾鞏
朝代：宋

朝寒陟山砠，宵雨集僧堂。
蔽衣蓋苦短，客卧夢不長。
鳴風木間起，枯槁吹欲僵。
向來雪雲端，葉下百仞隍。
起攀蒼崖望，正受萬慮戕。
歲運忽當爾，我顔安得芳。
傳聞羨門仙，飛身憩蒼蒼。
誰能乞其靈，相與超八方。
寄人
作者：曾鞏
朝代：宋

懶聽詩書散滿床，鬢鬚垂白坐茅堂。
溪山入手何時見，塵土勞心繼日忙。
氣味向人卑可耻，風波隨處險難當。
羨君出處由胸臆，安穩將家水石傍。
寄子進弟
作者：曾鞏
朝代：宋

憶子去家日，南風始吹衣。
今來日未幾，蠅蚊已群飛。
思子兼晝夜，何啻如渴饑。
喜聞遠客至，手自排荆扉。
客送書一紙，翰墨子所揮。
上言山居惡，夢寐接庭闈。
次言服畎畝，禾黍膴已肥。
其餘業文字，頗測幽與微。
題詩在紙尾，語老意不非。
我喜何所似，大似客得歸。
我與子事親，未飽藿與薇。
常苦去左右，辛勤治鞍鞿。
子行何時反，我眼日已晞。
應須畢秋刈，相見慰依依。
寄孫之翰
作者：曾鞏
朝代：宋

孫侯腹載天下書，崔嵬豈啻重百車。
伏羲以來可悉數，孰若自作何有餘。
更能議論恣傾倒，萬里一瀉崑崙渠。
誰爲胸中斡太極，元氣浩浩隨卷舒。
昔來諫官對天子，何穢不欲親芟鋤。
不容乃獨見磊落，出走並海飄長裾。
孫侯風節何所似，雪洗八荒看太虛。
親如國忠眼不顧，舊若張禹手所除。
歸來已絕褒貶筆，進用祇調敖倉儲。
合持詩書白虎論，更護日月金華居。
萬世根深固社稷，百年舊叟休田閭。
素識孤生愛茅屋，久將老母求山砠。
秋歸願事九江耯，夜出未倦安豐漁。
孔明苟欲性命遂，孟子豈病王公疏。
塵埃未得見此樂，太息一付西江魚。
寄孫正之
作者：曾鞏
朝代：宋

貌癯心苦氣飄飄，長餓空林不可招。
能舉丘山惟筆力，可摩雲日是風標。
詩篇綴緝應千首，學術窺尋豈一朝。
耳冷高談經歲遠，江南春動雪還消。
寄孫正之二首·其一
作者：曾鞏
朝代：宋

兩人懷抱喜相投，初得青山一日遊。
已聽高文吟太古，更開昏眼洗清流。
共尋素壁題皆遍，欲去紅橋釣始休。
回首至今嘉興在，夢魂猶擬奉觥籌。
寄孫正之二首·其二
作者：曾鞏
朝代：宋

隠似龍蛇應有待，清□冰雪更無雙。
志留世外雖遺俗，文落人間或過江。
峻節但期終老學，健詩猶愧一時降。
風騷近亦思强伴，恨未高吟共北窗。
寄孫莘老湖州墨妙亭
作者：曾鞏
朝代：宋

隆名盛位知難久，壯字豐碑亦易亡。
棗木已非真篆刻，色絲空喜好文章。
峴山漢水成虛擲，大厦深檐且秘藏。
好事今推霅溪守，故開新館集琳琅。
寄晉州孫學士
作者：曾鞏
朝代：宋

風標閑淡易爲安，晉陝應忘道路難。
學似海收天下水，性如桂奈月中寒。
素心已向新書見，大法常留後世看。
自送西舟江上別，孤懷經歲未能寬。
寄獻新茶
作者：曾鞏
朝代：宋

種處地靈偏得日，摘時春早未聞雷。
京師萬里爭先到，應得慈親手自開。
寄王介卿
作者：曾鞏
朝代：宋

憶昨走京塵，衡門始相識。
疏簾挂秋日，客庖留共食。
紛紛說古今，洞不置藩域。
有司甄棟榦，度量棄樗櫟。
振轡行尚早，分首學堧北。
初冬憩海昏，夜坐探書策。
始得讀君文，大匠謝刀尺。
周孔日已遠，遺經竄牆壁。
倡佯百怪起，冠裾稔回慝。
君材信魁崛，議論恣排闢。
如川流渾渾，東海爲委積。
如躋極高望，萬物著春色。
寥寥孟韓后，斯文大難得。
嗟予見之晚，反覆不能釋。
胡然藴環堵，不救謀者惑。
明朝渡江還，念念非可抑。
如酲冒炎暑，每進意愈塞。
維時南風薰，木葉晃繁碧。
頹雲走石瀨，逆坂上文艗。
欣聞被檄來，窮閻駐鑣軾。
促榻叩其言，咸池播純繹。
行身抗淵損，及物窺龍稷。
綢繆指疵病，攻砭甚針石。
淺沚有停沙，亦可洗珠璧。
論憂或共嚬，遇愜每同峎。
正值祝融橫，金隅未提職。
高樓豁可望，命載屢攀陟。
一不羅俗嬉，怡然治紈墨。
露注尚忘疲，更待蟾蜍昃。
雅愛張與余，挽之置茵席。
群兒困不酬，吽嚬聚譏謫。
仁義殊齟齬，昧者尊惡砳。
霧草變衰黄，吟蛩鬧朝夕。
君子畏簡書，薄言返行役。
商歌孺子別，失淚染衣襋。
自從促櫂去，會此隆冬逼。
何神鼓陰韛，萬竅動謞激。
城顛睨江浪，蛟怪助掀射。
仁賢保無恙，所想挂驚惕。
燁燁多隸從，良已匱藜齸。
迨茲尺書至，疑念始冰析。
蘭滫沓慈祥，筠梧肆諧適。
繽紛衆胥士，署壘各嬉息。
其餘書牘背，粟密縷機織。
卷書勞來幹，寸懷良自懌。
野泊轉平綠，梅梢弄繁白。
金縚引柳荑，芳氣滿原澤。
出門無所抵，歸卧四楹寂。
術學頗思講，人事多可惻。
含意不得發，百憤注微臆。
摇摇咏顔色，企足關途隔。
自慚兒女情，宛轉抱悽慼。
吾念非吾私，何當託雲翼。
奇偶轉如輪，終期援焦溺。
寄王樂道
作者：曾鞏
朝代：宋

荆州南走困塵埃，應喜文章意自開。
明世正逢多事日，要塗須用出倫材。
不回霜雪天應惜，未得風雲衆忍摧。
若向沙頭弔杜甫，近詩懸望自書來。
寄王荆公介甫
作者：曾鞏
朝代：宋

數病門稀出，常貧客少過。
經綸知齟齬，耕釣亦蹉跎。
兩事艱難極，孤心感慨多。
素交千里遠，誰聽此時歌。
寄留交代元子發
作者：曾鞏
朝代：宋

青雲寶構雖同直，白髮魚符各未歸。
倚玉詎應公論許，續貂還恐邑人非。
莫辭海畔留連久，須惜天涯故舊稀。
預想明年雙節召，九霄鵬翼看橫飛。
寄致仕歐陽少師
作者：曾鞏
朝代：宋

四海文章伯，三朝社稷臣。
功名垂竹帛，風義動簪紳。
此道推先覺，諸儒出後塵。
忘機心皎皎，樂善意循循。
大略才超古，昌言勇絕人。
抗懷輕紱冕，瀝懇謝陶鈞。
耕稼歸莘野，畋漁返渭濱。
五年清興屬，一日壯圖伸。
北闕恩知舊，東宮命數新。
鸞凰開羽翼，驥騄放精神。
曠達林中趣，高閑物外身。
揮金延故老，置驛候嘉賓。
主當西湖月，勾留潁水春。
露寒消鶴怨，沙靜見鷗馴。
酒熟誇浮蟻，書成感獲麟。
激昂疏受晚，沖淡赤松親。
龍卧傾時望，鴻冥聳士倫。
少休均逸豫，獨往異沉淪。
策畫咨詢急，儀刑矚想頻。
應須協龜筮，更起爲生民。
寄舍弟
作者：曾鞏
朝代：宋

新霖洗窮臘，東南始知寒。
驚我千里意，覺汝征途難。
空江挂風席，扁舟與誰安。
羈旅費亦久，橐衣豈無單。
念汝西北去，壯心始桓桓。
竟逢有司惑，斥走懷琅玕。
士固有大意，秋毫豈能干。
所憂道里困，久無一樽歡。
我意生惻惻，爲之却朝餐。
人生飄零內，何處懷抱寬。
已期採芝樂，握手青霞端。
無令及門喜，淹留雪霜殘。
寄趙宮保
作者：曾鞏
朝代：宋

銅扉得謝從今日，玉鉉辭榮已十年。
素節讜言留簡冊，高情清興入林泉。
海邊愛日疲人戀，劍外仁風故老傳。
門外最應瀟灑客，喜公平地作神仙。
寄鄆州邵資政
作者：曾鞏
朝代：宋

鉛筆讎書客，朱轓守土臣。
素餐方側席，黄髮已侵巾。
喜有山圍郭，仍憐水滿津。
清華閑耳目，瀟灑長精神。
秀色秋來重，寒聲雨後新。
宿雲當戶牖，流月過松筠。
北圃分殊境，西湖斷俗塵。
渚花紅四出，沙鳥翠相親。
芡老含珠實，魚驚躍錦鱗。
飛梁凌窅渺，虛榭壓奫淪。
嶺對橫修竹，洲分抱白蘋。
靜宜人事拙，閑覺道腴真。
器小難周物，官微幸庇身。
簿書偷暇日，杖屨想幽人。
泝險飛遊艇，探奇漾釣緡。
形縻甘鶴怨，心泰得鷗馴。
督府恩容久，芳箋訊問頻。
門庭嚴衛戟，尊俎從華紳。
却起烟霞興，還思水石鄰。
自嗤田父樂，那可薦鴻鈞。
寄題饒君茂才葆光庵
作者：曾鞏
朝代：宋

適意藜羹與布裘，結廬人境地還幽。
清談汝水孤猿夜，爽氣麻源一葉秋。
應有風騷歸健筆，可無尊酒付扁舟。
因君更起家園興，夢寐思從几杖遊。
寄顧子敦
作者：曾鞏
朝代：宋

清曠亭邊雁欲回，南湖分浪入城來。
空山過臘猶藏雪，野岸先春已放梅。
三徑未歸聊自適，一尊尋勝每同開。
如今試想長松下，玉麈高談豈易陪。
寄齊州同官
作者：曾鞏
朝代：宋

西湖一曲舞霓裳，勸客花前白玉觴。
誰對七橋今夜月，有情千里不相忘。
寒食
作者：曾鞏
朝代：宋

一麾飄泊在天涯，寒食園林不見花。
唯有市亭酤酒客，俚歌聲到日西斜。
寫懷二首·其一
作者：曾鞏
朝代：宋

群生各有趣，營慮自纏結。
名網智已羅，利械愚所紲。
古今遞主客，真贋兩興滅。
洗然大人意，杳與能者別。
不必條蔓榮，中自老根節。
曾非故饒培，獨得較霜雪。
蛟龍無安舟，虎兕有危轍。
將能此人追，得匪合明哲。
寫懷二首·其二
作者：曾鞏
朝代：宋

荒城絕所之，歲暮浩多思。
病眼對湖山，孤吟寄天地。
用心長者間，已與兒女異。
况排千年非，獨抱六經意。
終非常情度，豈補當世治。
幽懷但自信，盛事皆空議。
氣昏繁霜多，節老寒日駛。
局促去朋友，咄唶牽夢寐。
將論道精粗，豈必在文字。
將之浙江延祖子山師柔會別飲散獨宿空亭遂書懷別
作者：曾鞏
朝代：宋

蜀客向何處，欲觀浙江潮。
艤舟吳門柵，况會故人招。
置酒吳亭上，無人吹紫簫。
浩觀萬物變，颯爾生凉飆。
遂恐時節晚，芳蘭從此凋。
功名竟安在，富貴空寥寥。
鴻鵠舉千里，鸞鳳翔九霄。
胡爲蓬蒿下，日夜悲鷦鷯。
車馬夕已還，行人亦飄颻。
浩然滄海志，寂寞守空宵。
將行陪貳車觀燈
作者：曾鞏
朝代：宋

行歌紅粉滿城歡，猶作常時五馬看。
忽憶使君身是客，一時揮淚逐金鞍。
少年
作者：曾鞏
朝代：宋

不復論心與少年，世間情僞久茫然。
朱門如市方招客，獨守殘經自可憐。
尹師魯
作者：曾鞏
朝代：宋

衆人生死如塵泥，一賢廢死千載悲。
漢初董生不大用，厥政自此慚隆姬。
至今董生沒雖久，語者爲漢常嗟欷。
尹公素志任天下，衆亦共望齊皋伊。
文章氣節蓋當世，尚在功德如豪氂。
安知蔓草蔽原野，雪霰先折青松枝。
百身可贖世豈惜，訃告四至人猶疑。
悲公尚至千載後，況復悲者同其時。
非公生平舊相識，跽向北極陳斯詩。
山檻小飲
作者：曾鞏
朝代：宋

變秋長雲豪，灑雨北風壯。
餘熇尚爭威，積晦頗異狀。
山回攢楓顛，屋立懸狖上。
飲檻聚石爲，歌筵注溪當。
歡言久喧嘩，罷興一怊悵。
旅人正飄颻，豈得諧放蕩。
山水屏
作者：曾鞏
朝代：宋

吳縑落寒機，舒卷光亂目。
秋刀剪新屏，尺寸隨折曲。
搜羅得珍匠，徙倚思先屬。
經營頃刻內，千里在一幅。
定視乃漸通，紀數難迫促。
山亂若無窮，負抱頗重複。
高棱最當中，桀大勢尤獨。
回環衆峰接，趨向若奔伏。
矜雄跨九州，爭險掛星宿。
深疑雪霜積，暗覺烟霧觸。
泉源出青冥，漲潦兩崖束。
歷遠始紆徐，派別輸衆谷。
輕舟漾其間，沿泝無緩速。
微尋得修逕，側起破蒼麓。
遠到無限極，窮升犯雲族。
遊子定何之，顧眄停馬足。
盤石長自閑，空原偶誰築。
塵氛見荒林，物色存古俗。
粲粲弄幽花，蒼蒼蔭嘉木。
遺牛上岩顛，驚麏出槎腹。
鮮明極萬狀，指似才一粟。
雖從人力爲，頗類陰怪續。
深堂得欹眠，高枕生遠矚。
餘光耀衾幬，清意凝幔褥。
愚訶世幸略，慵卧嗜尤酷。
因能助佳夢，肯顧躋杲旭。
將相有時材，溪岩真我欲。
儒林耻未博，俗阱思自贖。
婚嫁累苟輕，耕釣吾已卜。
圖屏持自慰，寤寐心思逐。
山茶花
作者：曾鞏
朝代：宋

山茶花開春未歸，春歸正值花盛時。
蒼然老樹昔誰種，照耀萬朵紅相圍。
蜂藏鳥伏不得見，東風用力先噓吹。
追思前者葉蓋地，萬木慘慘攢空枝。
寒梅數綻少顔色，霰雪滿眼常相迷。
豈如此花開此日，絳艷獨出凌朝曦。
爲憐勁意似松柏，欲搴更惜長依依。
山榴淺薄豈足比，五月霧雨空芳霏。
峴山亭置酒
作者：曾鞏
朝代：宋

石磴縈回入杳冥，筠松高下簇虛亭。
春歸野路梅爭白，雪盡沙田麥正青。
馬窟飛雲臨畫棟，鳳林斜日照疏櫺。
長年酒量殊山簡，却上籃輿恨獨醒。
席上
作者：曾鞏
朝代：宋

市井蕭條烟火微，兩衙散後雪深時。
若無一曲傳金盞，爭奈衰翁兩鬢絲。
庭木
作者：曾鞏
朝代：宋

庭中有佳樹，清影四面垂。
往往風雨夜，蛟龍此投依。
留之待鸞鳳，未許燕雀窺。
誰謂烏鳥惡，安巢最高枝。
不顧白日照，直傍陰虹飛。
自恃棲託穩，豈憂彈射危。
三春獨翱翔，百鳥斂羽儀。
鳳凰不能爭，況乃鳬雁微。
既務志意得，都爲世可欺。
白晝攫鼎肉，從容擇牷犧。
近人不肯避，一怒終夜啼。
遭其瞰牆屋，禍患豈可移。
聽之欲占赦，婦女固已癡。
忿害乃其所，何肯報福釐。
行路指之嘆，童稚爭駡譏。
鸚鵡獻至尊，言語固可奇。
翡翠輸太府，器服所取資。
雉鷄美文章，贄贈理亦宜。
鷹鸇逐惡鳥，天威得施爲。
關雎於周室，耿潔配后妃。
莫如此鳥頑，飽食無所裨。
一善不能有，醜聲日交馳。
但知擇嘉處，巍然治其棲。
衆怒未易忽，徼幸亦有斯。
安知無刀斧，崩分棄毛皮。
且勿引蠹蟲，使樹心本披。
亦有愛搏擊，鉤連梟與鴟。
亦勿樂順己，窟穴藏狐貍。
凡能致大患，尠不自豪氂。
未知引避去，此語足自規。
惜哉種樹意，長與事乖違。
古來亦如此，壯士徒嗟悲。
庭檜呈蔣穎叔
作者：曾鞏
朝代：宋

樛枝高下秀森森，曾寄名卿異俗心。
草舍一時成往事，松身千尺見新陰。
聲清不受笙竽雜，氣勁能遺霰雪侵。
漢節從來縱真賞，謝庭蘭玉載芳音。
康定軍使高秘丞自襄陽司農寺勾業寺丞自光化相繼遷拜簽判程殿丞受代還朝預有惜別之意輒書長句奉呈
作者：曾鞏
朝代：宋

千里分符漢上城，爲僚方喜得時英。
已無楚澤行吟意，便有南陽坐嘯名。
驥力用來精爽緊，鵷行歸去羽翰輕。
須知別後狂山簡，夢寐清談鄙吝生。
延慶寺會景純正仲希道介夫明叟納凉同觀建鄴宮中畫像翰林墨迹延慶寺者劉裕故宅中有壽丘山
作者：曾鞏
朝代：宋

禪方壽丘山，平昔宋公宅。
好風吹雨來，暑氣一蕩滌。
我與二三友，歡言同几席。
神清軼埃𡏖，趣合盡肝膈。
嶺竹翠尚新，水花紅可摘。
以此侑樽酒，隤然岸巾幘。
建鄴舊丹青，金鑾餘翰墨。
綽約桃李顔，超遥龍虎迹。
緬矣霸王業，信哉文章伯。
感古已躊躇，慕奇復嘆息。
泊無勢利心，自覺衿慮適。
起坐相扳牽，遲留日將夕。
彭城道中
作者：曾鞏
朝代：宋

百步洪聲潦退初，白沙新岸湊舟車。
一時屠釣英雄盡，千載河山戰伐餘。
楚漢舊歌流俚耳，韓彭遺壁冠荒墟。
可憐馬上縱橫略，只在邳橋一卷書。
恩藏主送古梅求詩
作者：曾鞏
朝代：宋

折得前村雪裏枝，殷勤來聘老夫詩。
請公靜看橫斜影，便是當年一字師。
慈聖光獻皇太后挽詞二首·其一
作者：曾鞏
朝代：宋

祖烈鷹揚終食冀，家聲泉湧舊興譙。
人倫風化歸三世，王室功勞屬兩朝。
長信深嚴餘羽衛，閟宮崇大列宗祧。
衣冠藉藉談遺事，不盡鴻名對永昭。
慈聖光獻皇太后挽詞二首·其二
作者：曾鞏
朝代：宋

山河德履孚潛顯，江漢仁風被邇遐。
已輔乾坤成化育，終符日月繼光華。
和熹未寤還威柄，明德猶疏抑外家。
欲次徽音難仿佛，空餘流恨入哀笳。
憶越中梅
作者：曾鞏
朝代：宋

浣沙亭北小山梅，蘭渚移來手自栽。
今日舊林冰雪地，泠香幽艷向誰開。
戲呈休文屯田
作者：曾鞏
朝代：宋

陳侯雋拔人所羨，歲晚江湖初識面。
已聞清論至更僕，更讀新詩欲焚硯。
天子無由熟姓名，諸公固合思論薦。
烏靴况已踏臺省，黑綬未得辭州縣。
落落逢人愈難合，欣欣顧我能忘倦。
跬步粗官別經歲，角巾廣坐今相見。
繞郭青山疊寒玉，縈堤遠水鋪文練。
明紅靚白花千樹，隔葉跳枝鶑百囀。
佳時苦雨已蕭索，落蕊隨風還面旋。
縱無供帳出郊野，尚有清樽就閑燕。
脫遺拘檢任真率，放恣嘲諧較豪健。
東廊解榻不共語，明日離亭空眷眷。
戲書
作者：曾鞏
朝代：宋

家貧故不用籌算，官冷又能無外憂。
交遊斷絕正當爾，眠飯安穩餘何求。
君不見黄金滿籝要心計，大印如斗爲身讎。
妻孥意氣賓客附，往往主人先白頭。
戲書
作者：曾鞏
朝代：宋

集賢自笑文章少，爲郡誰言樂事多。
報答書題親筆硯，逢迎使客聽笙歌。
一心了了無人語，兩鬢蕭蕭奈老何。
還有不隨流俗處，秋毫無累損天和。
招澤甫竹亭閑話
作者：曾鞏
朝代：宋

偶歸塞馬應何定，粒食鷦鷯頗自安。
雲壓楚山春後雪，風吹襄水坐來寒。
詩豪已分材難强，酒聖還諳量未寬。
頼有佳賓堪下榻，且將清話對檀欒。
招隠寺
作者：曾鞏
朝代：宋

一徑入松下，兩峰橫馬前。
攀緣綠羅磴，飛步蒼崖巔。
昔人此嘉遯，手弄朱絲弦。
想當林間月，獨寫山中泉。
此樂非外得，肯受世網牽。
我亦本蕭散，至此更怡然。
偏憐最幽處，流水鳴濺濺。
揚顔
作者：曾鞏
朝代：宋

揚雄纂言準仲尼，顔氏爲身慕虞舜。
千里常憂及門止，爲山更欲一簣進。
小人君子在所蹈，烈士貪夫不同徇。
安得蠢蠢尚自恕，百年過眼猶一瞬。
方推官寄新茶
作者：曾鞏
朝代：宋

採摘東溪最上春，壑源諸葉品尤新。
龍團貢罷爭先得，肯寄天涯主諾人。
早起赴行香
作者：曾鞏
朝代：宋

枕前聽盡小梅花，起見中庭月未斜。
微破宿雲猶度雁，欲深烟柳已藏鴉。
井轤聲急推寒玉，籠燭光繁秉絳紗。
行到市橋人語密，馬頭依約對朝霞。
旬休日過仁王寺
作者：曾鞏
朝代：宋

雜花飛盡綠陰成，處處黄鸝百囀聲。
隨分笙歌與樽酒，且偷閑日試閑行。
昇山靈巖寺
作者：曾鞏
朝代：宋

修竹長松十里陰，任敦燒藥洞門深。
獨闚金版驚人語，能到青霞出世心。
鷄犬亦隨雲外去，蓬瀛何必海中尋。
丹樓碧閣唐朝寺，鐘唄香花滿舊林。
明妃曲二首·其一
作者：曾鞏
朝代：宋

明妃未出漢宮時，秀色傾人人不知。
何况一身辭漢地，驅令萬里嫁胡兒。
喧喧雜虜方滿眼，皎皎丹心欲語誰。
延壽爾能私好惡，令人不自保妍媸。
丹青有迹尚如此，何况無形論是非。
窮通豈不各有命，南北由來非爾爲。
黄雲塞路鄉國遠，鴻雁在天音信稀。
度成新曲無人聽，彈向東風空淚垂。
若道人情無感慨，何故衛女苦思歸。
明妃曲二首·其二
作者：曾鞏
朝代：宋

蛾眉絕世不可尋，能使花羞在上林。
自信無由污白玉，向人不肯用黄金。
一辭椒屋風塵遠，去託氈廬沙磧深。
漢姬尚自有妒色，胡女豈能無忌心。
直欲論情通漢地，獨能將恨寄胡琴。
但取當時能託意，不論何代有知音。
長安美人誇富貴，未央宮殿競光陰。
豈知泯泯沈烟霧，獨有明妃傳至今。
晚望
作者：曾鞏
朝代：宋

蠻荆人事幾推移，舊國興亡欲問誰。
鄭袖風流今已盡，屈原辭賦世空悲。
深山大澤成千古，暮雨朝雲又一時。
落日西樓憑檻久，閑愁唯有此心知。
曉出
作者：曾鞏
朝代：宋

曉出城南羅卒乘，皂纛朱旗密相映。
貔貅距躍良家子，鵝鸛彌縫司馬令。
奪標一一飛步疾，盤槊兩兩翻身勁。
霸上今朝且兒戲，衛青異日須天幸。
書閣
作者：曾鞏
朝代：宋

自憐野性生來拙，誰許交情晚最親。
世路因仍憂檻阱，他鄉衰暮傍風塵。
惟將菽藿還求志，未有絲毫可爲人。
一畝蕭然須暫得，欲偷閑日長精神。
會稽絕句三首·其一
作者：曾鞏
朝代：宋

花開日日去看花，遲日猶嫌影易斜。
莫問會稽山外事，但將歌管醉流霞。
會稽絕句三首·其三
作者：曾鞏
朝代：宋

年年穀雨愁春晚，况是江湖兩鬢華。
欲載一樽乘興去，不知何處有殘花。
會稽絕句三首·其二
作者：曾鞏
朝代：宋

花開日日插花歸，酒盞歌喉處處隨。
不是心閑無此樂，莫教門外俗人知。
朝退即事呈大尹正仲龍圖
作者：曾鞏
朝代：宋

六街塵斷早凉生，細葛含風體更清。
官府吏閑時樂易，市廛人喜政和平。
揮金蔌蔌宮槐蕊，鳴玉淙淙御水聲。
觀闕漸迎初日上，馬頭還傍綠陰行。
李供奉
作者：曾鞏
朝代：宋

一身得祿從孤客，千里還喪獲舊林。
清節蕭條妻子計，白頭敦篤弟兄心。
能拋印綬高應少，自築丘墳達更深。
我與往來無力薦，褒傳唯有北窗吟。
李氏素風堂
作者：曾鞏
朝代：宋

丞相事唐室，獨馳三絕名。
家世在圖史，詩書傳後生。
郎位逮流澤，出令箴輩驚。
歲暮營燕坐，高居遺世情。
翠竹带書幌，青山臨酒觥。
已使襟韵適，况聞吟誦聲。
自可化鄉里，豈唯門戶榮。
果有過庭子，穎然材思精。
抱璞已三獻，驚人當一鳴。
風義故常在，茲堂非偶成。
李節推亭子
作者：曾鞏
朝代：宋

盱江郭東門，江水湛虛碧。
東南望群峰，連延倚天壁。
長林相蔽虧，蒼翠浮日夕。
青冥窗戶寒，居者非咫尺。
子初得從誰，有此烟霧宅。
燕坐遠世喧，及門無塵客。
築亭更求深，緩带聊自適。
時花笑婀娜，山鳥吟格磔。
家釀熟新樽，歡言命良席。
故已輕華簪，寧論珍拱璧。
我亦有菑田，相望在阡陌。
安得巾柴車，過從佇三益。
杜鵑
作者：曾鞏
朝代：宋

杜鵑花上杜鵑啼，自有歸心似見機。
人各有求難意合，何須勤苦勸人歸。
東津歸催吳秀才寄酒
作者：曾鞏
朝代：宋

荒城懶出門常掩，春氣欲歸寒不斂。
東鄰咫尺猶不到，況乃傍溪潭石險。
風光得暖才幾日，不覺溪山碧於染。
欣然與客到溪岸，衣幘不避塵泥點。
谷花洲草各萌芽，高下迸生如刻剡。
梅花開早今已滿，若洗新妝競妖臉。
柳條前日尚憔悴，時節與催還荏苒。
沙禽翅羽亦已好，爭趁午暄浮翠瀲。
從今物物已可愛，有酒便醉情何慊。
君厨山杏舊所識，速致百壺須灧灧。
心知萬事難刻畫，惟有醉眠知不忝。
預愁酩酊苦大熱，已令灑屋鋪風簟。
東軒小飲呈坐中
作者：曾鞏
朝代：宋

二年委質繫官次，一日偷眼看青山。
念隨薄祿困垂首，似見故人羞滿顔。
及門幸得二三友，把酒能共頃刻閒。
海魚腥鹹聊復進，野果酸澀誰能刪。
談劇清風生麈柄，氣酣落日解带鐶。
瑰材壯志皆可喜，自笑我拙何由攀。
高情坐使鄙吝去，病體頓覺神明還。
簡書皇皇奔走地，管庫碌碌塵埃間。
功名難合若捕影，日月遽易如循環。
不如飲酒不知厭，欲罷更起相牽扳。
桃花源
作者：曾鞏
朝代：宋

來時秋不見桃花，空樹寒泉瀉石涯。
爭得時人見鸞鳳，不教身去憶烟霞。
桐樹
作者：曾鞏
朝代：宋

棄地瓦礫間，茲桐偶誰樹。
憶見擁西牆，俄成劃烟霧。
得時花葉鮮，照影清泉助。
當軒蔽赤日，對卧醒百慮。
惜哉稟受弱，妄使鸞凰顧。
商聲動猶微，秀色觸已沮。
低摧亂繁條，逼迫畏清露。
暄晴幸未闋，飄落儻可拒。
噫號衝飆回，激射陰霰聚。
此勢復可言，瞪視空薄暮。
楚澤
作者：曾鞏
朝代：宋

楚澤荒凉白露根，盈虛無處問乾坤。
蟲蟲旱氣連年有，寂寂遺人幾戶存。
盜賊恐多從此始，經綸空健與誰論。
諸公日議雲臺上，忍使憂民獨至尊。
橙子
作者：曾鞏
朝代：宋

家林香橙有兩樹，根纏鐵鈕凌坡陀。
鮮明百數見秋實，錯綴衆葉傾霜柯。
翠羽流蘇出天仗，黄金戲毬相蕩摩。
入苞豈數橘柚賤，芼鼎始足鹽梅和。
江湖苦遭俗眼慢，禁籞尚覺凡木多。
誰能出口獻天子，一致大樹凌滄波。
次道子中書問歸期
作者：曾鞏
朝代：宋

竊食東州歲未期，蓬萊人問幾時歸。
憑闌到處臨清泚，開閣終朝對翠微。
兩印每閑軍市靜，雙旌多偃送迎稀。
一枝數粒身安穩，不羨雲鵬九萬飛。
欲求天下友
作者：曾鞏
朝代：宋

欲求天下友，試爲滄海行。
風來冥冥內，擺觸怪浪生。
突兀萬里怒，勢疑九州傾。
鯨鵬不自保，況此一舟輕。
我徒幸來即，可留石根耕。
日將書上客，共須天地清。
正月六日雪霽
作者：曾鞏
朝代：宋

雪消山水見精神，滿眼東風送早春。
明日杏園應爛熳，便須期約看花人。
正月十一日迎駕呈諸同舍
作者：曾鞏
朝代：宋

錦袍周衛一番新，警蹕朝嚴下紫宸。
俗眼望來猶眩日，天顔回處自生春。
行齊鵷鷺常隨仗，步穩驊騮不起塵。
歸路青雲喧鼓吹，樂遊從此屬都人。
水西亭書事
作者：曾鞏
朝代：宋

一番雨熟林間杏，四面風開水上花。
岸盡龍鱗盤翠篠，溪深鰲背露晴沙。
隴頭刈麥催行饁，桑下繰絲急轉車。
總是白頭官長事，莫嫌粗俗向人誇。
水香亭
作者：曾鞏
朝代：宋

臨池飛構鬰岧嶢，櫺檻無風影自摇。
群玉過林抽翠竹，雙虹垂岸跨平橋。
煩依美藻魚爭餌，清見寒沙水滿橈。
莫問荷花開幾曲，但知行處異香飄。
江上懷介甫
作者：曾鞏
朝代：宋

江上信清華，月風亦蕭灑。
故人在千里，樽酒難獨把。
由來懶拙甚，豈免交遊寡。
朱弦任塵埃，誰是知音者。
江湖
作者：曾鞏
朝代：宋

江湖俗畏遠，幽好自相宜。
淪迹異驚衆，辭囂如避時。
優遊可以學，薇蕨易爲私。
胡然棄回櫂，霜雪有驅馳。
池上即席送况之赴宣城
作者：曾鞏
朝代：宋

池上紅深綠淺時，春風蕩漾水逶迤。
南州鼓舞歸慈惠，東觀壺觴惜別離。
遠岫烟雲供醉眼，雙溪魚鳥付新詩。
陵陽豈是遲留地，趣駕追鋒自有期。
泝河
作者：曾鞏
朝代：宋

客舟泝河西北行，日夜似與河流爭。
不知洶洶竟何爲，怒意彼此何時平。
但疑天地送秋至，惡雨疾風相觸聲。
我病入寒饒睡思，歸夢正美還遭驚。
東南水鄉我所住，楊花散時春水生。
湖江渺邈不見岸，汩汩自流無可憎。
石泉百丈落山嘴，此縱有聲清可聽。
莫如此水極凶驁，土木暫觸還轟轟。
吁嗟造化何厚薄，惡物受稟無由更。
洪州
作者：曾鞏
朝代：宋

洪州城中荒且遠，每到弱馬常驅馳。
交朋顧我亦已厚，謝詞有禮寧當違。
人生有累乃汲汲，萬事敦迫如銜羈。
山中無塵水清白，安得去吟梁甫辭。
流杯池
作者：曾鞏
朝代：宋

行盡壇前石崖路，忽見一曲清泠泉。
酒行到我不辭醉，安用了了分愚賢。
浮雲樓和趙嘏
作者：曾鞏
朝代：宋

萬里聊供遠眼開，檐前不盡水聲哀。
朝雲尚拂陽臺去，羽獵曾圍夢澤來。
解带欲留長日坐，傾壺難飲故人杯。
邅窮萬里飄萍內，到此登臨更幾回。
清風閣
作者：曾鞏
朝代：宋

百級危梯屈曲成，欄干朱碧半空橫。
天垂遠水秋容靜，雪壓群山霽色明。
海燕力窮飛不到，郊園陰合坐猶清。
風前有客須留醉，莫放歸時月滿城。
湘寇
作者：曾鞏
朝代：宋

衡湘有寇未誅剪，殺氣凜凜圍江潯。
北兵居南匪便習，若以大舶乘高岑。
傖人操兵快如鶻，千百其旅巢深林。
超突溪崖出又伏，勢變不易施戈鐔。
能者張弓入城郭，連邑累鎮遭驅侵。
群黨爭誇殺吏士，白骨棄野誰棺衾。
貔貅數萬直何用，月費空已逾千金。
楚爲貧鄉乃其素，應此調發寧能禁。
捷如馬援不得志，强曳兩足登嶔崟。
烏蟻睢盱倚岩險，此虜難勝端非今。
較然大體著方冊，唯用守長懷其心。
祝良張僑乃真選，李瑑道古徒爲擒。
嗚呼廟堂不慎擇，彼士齪齪何能任。
大中咸通乃商鑒，養以歲月其憂深。
願書此語致太史，獻之以補丹扆箴。
漢廣亭
作者：曾鞏
朝代：宋

悠悠漢水長，剡剡楚山密。
若與心目期，爭從窗戶出。
太守朴鄙人，迂無適時術。
治民務不煩，得以偷暇日。
北城最頻登，局促諧曠逸。
雲根辨毫芒，鳥背臨嵂崒。
亦以樂賓遊，豈惟慰衰疾。
欲寄別後情，嗟無少文筆。
漢陽泊舟
作者：曾鞏
朝代：宋

暫泊漢陽岸，不登黄鶴樓。
江含峨岷氣，萬里正東流。
驚風孤雁起，蔽日寒雲浮。
祗役雖遠道，放懷成薄遊。
興隨滄洲發，事等漁樵幽。
烟波一尊酒，盡室載扁舟。
瀑布泉
作者：曾鞏
朝代：宋

飛泉一支天上來，寒影沉沉瀉龍穴。
山靈欲以怪動人，山路先冬積霜雪。
照影亭
作者：曾鞏
朝代：宋

河流縈檻色輝輝，無數幽禽入鏡飛。
已映渚花紅四出，更涵沙柳翠相圍。
不欺毫髪公雖有，太盡妍媸道恐非。
自笑病容隨步見，未衰華髪滿緇衣。
王虞部惠佳篇敘述昔與湘潭亡弟遊從仍以亡弟舊詩見示
作者：曾鞏
朝代：宋

薄宦紅塵常拂面，早衰黄髮已盈顛。
棣華零落曾誰語，鴻羽蕭條祇自憐。
已矣空聞懷舊賦，泫然猶獲濟江篇。
殷勤慰我如君少，更悟之他友最賢。
環波亭
作者：曾鞏
朝代：宋

水心還有拂雲堆，日日應須把酒杯。
楊柳巧含烟景合，芙蓉爭带露華開。
城頭山色相圍出，檐底波聲四面來。
誰信瀛洲未歸去，兩州俱得小蓬萊。
甘露寺多景樓
作者：曾鞏
朝代：宋

欲收嘉景此樓中，徙倚闌干四望通。
雲亂水光浮紫翠，天含山氣入青紅。
一川鐘唄淮南月，萬里帆檣海外風。
老去衣衿塵土在，祇將心目羨冥鴻。
田中作
作者：曾鞏
朝代：宋

傍人應總笑爲生，病體朝朝踏雨行。
紅飯白菹妻具餉，青秧綠水自催耕。
止知索寞簞瓢計，豈論喧嘩內素名。
勝事山風吹木石，暫如韶夏管弦聲。
留山中諸君子見訪
作者：曾鞏
朝代：宋

茅舍開扉勝事稠，況携佳客此中遊。
妖紅落後堅松在，南澗清時野潦收。
林带寒煙如水合，山含晴日似塵浮。
不嫌淡薄幽人趣，欲進藜羹更少留。
疏山
作者：曾鞏
朝代：宋

一見雲山病眼清，野僧勤動水邊迎。
蒼松翠竹東南道，亂石峰前踏月行。
發彭澤
作者：曾鞏
朝代：宋

卧聞櫓聲知雨來，起見江流與天合。
山回風吹霧不盡，帆健船衝浪相沓。
歸雲難乘望空斷，落日乍掩凉可納。
去家今夜一千里，誰見愁來坐方榻。
發松門寄介甫
作者：曾鞏
朝代：宋

南風夜發吹孤舟，起視北極星辰稠。
曉開征帆破長浪，挾以兩櫓當中流。
松門東面見廬阜，其上少日烟氣浮。
舟人指我極四望，黑處無底蛟龍湫。
櫧溪左蠡信浩蕩，兩涘若粒分岡丘。
落星囷囷孰可狀，清漢夜獨垂牽牛。
故人曾期此同載，捨櫂直抵雲山遊。
念今五載負斯語，心獨動蕩風中斿。
况聞肥遯須山在，早時事力胡能謀。
所嗟親老食未足，安得一畝操鋤耰。
此言此笑吾此取，非子世孰吾相投。
今諧與子脫然去，亦有文字歌唐周。
百花堤
作者：曾鞏
朝代：宋

如玉水中沙，誰爲北湖路。
久翳荒草根，未承青霞步。
我爲發其枉，修營極幽趣。
髮直而砥平，驊騮可馳騖。
周以百花林，繁香泫清露。
間以綠楊陰，芳風轉朝莫。
飛梁憑太虛，嶢榭躡烟霧。
直通高城顛，海岱歸指顧。
爲州乏長材，幸歲足秔稌。
與衆飽而嬉，陶然無外慕。
百花臺
作者：曾鞏
朝代：宋

烟波與客同樽酒，風月全家上采舟。
莫問臺前花遠近，試看何似武陵遊。
盆池
作者：曾鞏
朝代：宋

環環清泚旱猶深，炳炳芙蓉近可尋。
蒼壁巧藏天影入，翠奩微带蘚痕侵。
能供水石三秋興，不負江湖萬里心。
照影獨憐身老去，日添華髪已盈簪。
看花
作者：曾鞏
朝代：宋

春來日日探花開，紫陌看花始此回。
欲賦妍華無健筆，擬酬芳景怕深盃。
但知抖擻紅塵去，莫問鬅鬙白髮催。
更老風情轉應少，且邀佳客試徘徊。
瞿秘校新授官還南豐
作者：曾鞏
朝代：宋

柳色映馳道，水聲通御溝。
雖喜芳物盛，未同故人遊。
叩門忽去我，躍馬振輕裘。
佩印自茲始，過家當少留。
中園何時到，薇蕨亦已柔。
山翠入幽屐，渚香浮回舟。
阡陌有還往，壺觴時獻酬。
應笑天祿閣，寂寥誰見求。
石門
作者：曾鞏
朝代：宋

細草疏雲一徑凉，縱吟閒望興何長。
僧關入竹行隨意，野茹持錢得滿筐。
江腹遠吞千壑翠，峽門高控兩崖蒼。
乘秋更欲西山雨，一洗郊原晚稻香。
碧蓮池
作者：曾鞏
朝代：宋

神仙恍惚不可明，空有池蓮變紅碧。
清香冷落秋風前，似被麻姑妒顔色。
秋夜
作者：曾鞏
朝代：宋

秋露隨節至，宵零在幽篁。
灝氣入我牖，蕭然衾簟凉。
念往不能寐，枕書嗟漏長。
平生肺腑友，一訣餘空床。
况有鵲巢德，顧方共糟糠。
偕老遂不可，輔賢真淼茫。
家事成濩落，嬌兒亦彷徨。
晤言豈可接，虛貌在中堂。
清淚昏我眼，沉憂回我腸。
誠知百無益，恩義故難忘。
秋夜露坐偶作
作者：曾鞏
朝代：宋

白雲飛尚低，清露泫猶早。
風來亦依微，濁暑焉得掃。
客堂虛四楹，灑水恨枯槁。
喜茲宵漏初，露坐散襟抱。
河明带飛觀，月白通馳道。
顧眄塵慮銷，瓶泉謝頻倒。
恨無同聲人，詩義與探討。
踟躕拂方床，歸卧夢亦好。
秋懷
作者：曾鞏
朝代：宋

天地四時誰主張，縱使群陰入風日。
日光在天已蒼凉，風氣吹人更憀慄。
樹木慘慘顔色衰，燕雀啾啾群侶失。
我有愁輪行我腸，顛倒回環不能律。
我本孜孜學詩書，詩書與今豈同術。
智慮過人祇自讎，聞見於時未裨一。
片心皎皎事乖背，衆醉冥冥勢陵突。
出門榛棘不可行，終歲蒿藜尚誰恤。
遠夢頻迷憶故人，客被初寒卧沉疾。
將相公侯雖不爲，消長窮通豈須詰。
聖賢穰穰力可攀，安能俯心爲苟屈。
秋懷二首·其一
作者：曾鞏
朝代：宋

流水寒更澹，虛窗深自明。
褰帷遠鐘斷，擁褐晨香清。
油然素心適，緬彼外物輕。
因時固有應，在理復何營。
隠几公事退，卷書坐南榮。
以茲遠塵垢，何異山中情。
秋懷二首·其二
作者：曾鞏
朝代：宋

爲州詎非忝，即事亮何成。
幸茲桑麻熟，復爾倉箱盈。
閭里凶黨戢，階除嚚拺訟清。
日携二三子，飽食中園行。
念非形勢迫，免有彈弋驚。
幽閑固可樂，勿慕高遠名。
秋日
作者：曾鞏
朝代：宋

陰氣先贏縱秋熱，時節有幾相與奪。
情知赫日不可久，須聽西風生木末。
浮雲滿天明復暗，天意自然如慘怛。
園林秀色已漸失，次第豈能無葉脫。
南山獨佳不可挫，氣象更清連日月。
燕飛度海向何處，今去昔來真可劣。
繡簾錦幕不算重，從此朱門戒霜雪。
誰憐丱角歌者哀，歲歲苦貧思短褐。
秋日感事示介甫
作者：曾鞏
朝代：宋

秋日氣己盛，陰蟲朝暮聲。
烟雲斷溪樹，風雨入山城。
沙磧有遺虜，旌旗多遠行。
生民苦未息，吾黨耻論兵。
秋聲
作者：曾鞏
朝代：宋

喬柯與長谷，秀色故未浼。
秋風來吹之，聲如振江海。
怒號無晨夕，唱和若有待。
翏翏遍坳漥，豈獨緣𡾋嵬。
百川亦相投，取鬧不知悔。
竹籬更謞然，呂律焉足采。
蜩螿豈知微，切切如怨憝。
惟人亦吟哦，沸若烹鼎鼐。
八荒同一鳴，靜裏安得在。
獨有虛室翁，恬然故無改。
移守江西先寄潘延之節推
作者：曾鞏
朝代：宋

憶昔江西別子時，我初折腰五斗粟。
南北相望十八年，俯仰飛光如轉燭。
子遺萬事遂恬曠，我繫一官尚局促。
早衰膽氣自然薄，多病顛毛那更綠。
人情畦畛阻肝膈，世路風波悸心目。
每嗟太守兩朱輪，寧及田家一黄犢。
幸逢懷紱入斗牛，喜得披山收寶玉。
薄材頑鈍待磨琢，舊學搶攘期反覆。
雲鴻可近眼先明，野鹿尚縻顔自忸。
長鬚幸未阻誨存，下榻應容拜臨辱。
種園
作者：曾鞏
朝代：宋

於陵爲人灌園蔬，我今園地不自種。
惰慵苟恃鄉井助，緩急孰與朋友共。
支離有疾上雖恕，陳平不事家焉用。
著書儻得一言利，長者或許酬內訟。
種牡丹
作者：曾鞏
朝代：宋

經冬種牡丹，明年待看花。
春條始秀出，蠹已病其芽。
柯枯葉亦落，重尋但空槎。
朱欄猶照耀，所待已泥沙。
本不固其根，今朝謾咨嗟。
答所勸灸
作者：曾鞏
朝代：宋

灸灼君所勸，感君書上辭。
勿難火艾痛，要使功名垂。
我道世所背，君知餘有誰。
筋骸倘且健，學行肯教隳。
答石秀才月下
作者：曾鞏
朝代：宋

今宵月色明千里，秋水與天無表裏。
樹木矯矯蛟龍蟠，屋瓦鱗鱗雪霜洗。
林下病人毛骨醒，目愛清光不知已。
秋風自作竽籟聲，更送城笳夜深起。
客衾初寒睡未能，忽得子詩哦以喜。
子求我和何勤劬，我知枯疏少知己。
子真愛我常存心，安用蕪辭煩筆紙。
答葛藴
作者：曾鞏
朝代：宋

我初未識子，已知子能文。
春風吹我衣，暮召入九閽。
衆中得子辭，默許非他人。
方將引飛黄，使出萬馬群。
差之在須臾，氣沮不復論。
大明臨萬物，我亦傍車塵。
相逢扶桑側，一揖意自親。
屈子果由我，相示以無言。
同行千步廊，攬轡金馬門。
歸來客舍中，未及還往頻。
東舟載子去，千里不逡巡。
今者坐甌越，相望若參辰。
忽有海上使，問我及牆藩。
得子百篇作，讀之爲忻忻。
大章已逸發，小章更清新。
遠去筆墨畦，徒識斧鑿痕。
想當經營初，落紙有如神。
勉哉不自止，直可闚靈均。
我老未厭此，持誇希代珍。
朝吟忘日昃，暮吟忘日曛。
發聲欲薦子，自笑不足云。
答裴煜二首·其一
作者：曾鞏
朝代：宋

拙者羞强合，因成杜門居。
豈知公相尊，一室若有餘。
愛子富文行，顧爲己不如。
所以子之黨，頓見我僕車。
歡誠激孤緒，合若水縱魚。
新詩八十言，筆端産璠璵。
屑屑委地蓬，清風爲吹噓。
相期在規誨，庶以輔頑疏。
答裴煜二首·其二
作者：曾鞏
朝代：宋

寥寥今非古，感激事真妄。
曾誰省孤心，祇以弭群謗。
參差勢已甚，决起意猶强。
親朋爲憂危，議語數鎸蕩。
久之等聾眊，兀矣坐閭巷。
長嗟貧累心，更苦病摧壯。
微誠豈天與，今晨子來貺。
顧慚小人愚，未出衆夫上。
狂言屈子吟，浩歌仍子倡。
相歡匪貌濟，所得實心尚。
時節雖已晏，梅柳幸欲放。
過從勿厭倦，相遲非欎盎。
簡如晦伯益
作者：曾鞏
朝代：宋

一年孟春月已晦，思去去臘如須臾。
春事競在二月間，急景豈與正月殊。
今看桃李花未出，不知花開能幾日。
日尋桃李不暫停，恐未十回花已失。
筋骸縱病心尚壯，酒醴雖無鄰可乞。
城東欲與君試行，莫嫌冷落逐書生。
簡景山侍御
作者：曾鞏
朝代：宋

長年心事最相親，一笑相疏忽數旬。
柏府地嚴方許國，芸臺官冷但容身。
饑腸漫竊公厨膳，病髮難堪客舍塵。
還有鹿門棲宿興，想君他日肯爲鄰。
簡翁都官
作者：曾鞏
朝代：宋

倦遊公府曳長裾，笑上扁舟指舊廬。
自有文章真杞梓，不須雕琢是璠璵。
浮蛆滿甕嘗春酒，垂露臨窗理素書。
况得君賓同壯節，一鄉清問更誰知。
羈遊
作者：曾鞏
朝代：宋

粗飯寒齏且自如，欲將吾道付樵漁。
羈遊事事情懷惡，貧病年年故舊疏。
自古幸容元亮醉，凡今誰喜子雲書。
何由得洗塵埃盡，恣買滄洲結草廬。
聖泉寺
作者：曾鞏
朝代：宋

笑問并兒一舉鞭，亦逢佳景暫留連。
青冥日抱山腰閣，碧野雲含石眼泉。
躡屐路通林北寺，落帆門繫海東船。
閩王舊事今何在，惟有村村供佛田。
聖賢
作者：曾鞏
朝代：宋

聖賢性分良難並，好惡情懷豈得同。
荀子書猶非孟子，召公心未悅周公。
况令樹立追高遠，而使裁量屬闇蒙。
舉世不知何足怪，力行無顧是豪雄。
聞喜亭
作者：曾鞏
朝代：宋

聞喜名自昔，廣亭臨漢津。
飛甍出萬屋，地絕無纖塵。
盤道城堞古，遠林墟曲新。
靜覺耕釣勝，幽宜鷗鷺馴。
頼此荒僻郡，幸容樸愚人。
閣鈴晝常寂，齋釀寒更醇。
一樽且勤設，勿負頭上巾。
聽鵲寄家人
作者：曾鞏
朝代：宋

鵲聲喳喳寧有知，家人聽鵲占歸期。
物情固不等人事，爾意自驚思別離。
秋花粲粲正可愛，黄菊芙蓉開滿枝。
春楓千樹變顔色，遠水靜照紅霞衣。
梧桐楊柳豈知數，沙步露冷銀床欹。
新黄暗綠各自媚，爛漫未減春風時。
誰言秋物不可賞，人意自移隨盛衰。
山田正冷酒味美，禾黍半收鷄雁肥。
霜梨野栗處處有，雪蜜薦口清香隨。
鄉園物物可想見，我意祇隨魂夢飛。
家人未用占鵲語，應到歸時春亦歸。
胡使
作者：曾鞏
朝代：宋

南粟鱗鱗多送北，北兵林林長備胡。
胡使一來大梁下，塞頭彎弓士如無。
折衝素恃將與相，大策合副艱難須。
還來里閭索窮下，斗食尺衣皆北輸。
中原相觀嘆失色，胡騎日肥妖氣粗。
九州四海盡帝有，何不用胡藩北隅。
胡太傅挽詞二首·其一
作者：曾鞏
朝代：宋

讜言留簡冊，恭德載閨門。
福履三朝盛，官儀一品尊。
九原無復起，萬事付誰論。
不必諸儒記，清名久自存。
胡太傅挽詞二首·其二
作者：曾鞏
朝代：宋

遠略參基命，雄文入典章。
輤車俄就路，瑞節始還鄉。
象物陳虛寢，哀歌寄奠觴。
惟應九原上，松檜日蒼蒼。
至荷湖二首·其一
作者：曾鞏
朝代：宋

鐵色對我馬，林林路南山。
草根已變綠，冰雪尚滿顔。
解鑣蒼烟脚，我棲就柴關。
乖時遭飄躓，豈免生事艱。
夙意待周孔，此士豈可還。
濁醪且斟酌，收心一瓶間。
至荷湖二首·其二
作者：曾鞏
朝代：宋

悲風我眼澀，酸狖我耳愁。
我顛水沒馬，我起雪滿裘。
百里不逢人，豈有烟火投。
却倚青壁望，白霧滿九州。
蒼蒼運乃爾，何地放我憂。
夜卧夢成魘，猶疑拔山湫。
與舍弟別舟岸間相望感嘆成咏
作者：曾鞏
朝代：宋

涕淚昨辭親，酸心今別子。
舟陸空相望，摻袂即千里。
舍弟南源刈稻
作者：曾鞏
朝代：宋

買田南山下，禾黍忽已秋。
糟床待此注，豈止衣食謀。
窮陰迫霜霰，不可遲揫收。
吾黨二三子，晨行已寒裘。
久苦城中囂，至山諒優遊。
況已除險穢，新堂置岩幽。
窗軒衆峰出，階墀水淙流。
良材未成種，草樹亦已稠。
寒花開照耀，谷鳥樂啾啁。
心與珍境接，佳興固已遒。
而況饋朝夕，甘美日可搜。
黄鷄肥落俎，清酤湛盈甌。
時鮮鱠冰鯽，餘滋拆丹榴。
此味何以侑，文辭頗賡酬。
晝務誡遺滯，夜工督舂揄。
因觀稼穡勞，始覺奉養優。
此樂詎非幸，人生復何求。
送子固自起，往意不可留。
舜泉
作者：曾鞏
朝代：宋

山麓舊耕迷故壟，井幹餘汲見飛泉。
清涵廣陌能成雨，冷浸平湖別有天。
南狩一時成往事，重華千古似當年。
更應此水無休歇，餘澤人間世世傳。
舞鶴
作者：曾鞏
朝代：宋

蓬瀛歸未得，偃翼清溪陰。
忽聞瑶琴奏，遂舞玉山岑。
舞罷復嘹唳，誰知天外心。
芍藥廳
作者：曾鞏
朝代：宋

小碧闌干四月天，露紅煙紫不勝妍。
肯爲雲住陽臺女，恐逐風飛飾室仙。
洧外送歸情放蕩，省中番直勢拘攣。
何如蕭灑山城守，淺酌清吟濟水邊。
芙蓉橋
作者：曾鞏
朝代：宋

雁翅橫連杜若洲，碧闌干影在中流。
蓬萊日日遊人到，誰道仙風解引舟。
芙蓉臺
作者：曾鞏
朝代：宋

芙蓉花開秋水冷，水面無風見花影。
飄香上下兩嬋娟，雲在巫山月在天。
清瀾素礫爲庭戶，羽蓋霓裳不知數。
臺上遊人下流水，柱脚亭亭插花裏。
闌邊飲酒櫂女歌，臺北臺南花正多。
莫笑來時常著屐，綠柳牆連使君宅。
苦熱
作者：曾鞏
朝代：宋

憶初中伏時，怫鬰炎氣升。
赫日已照灼，赤雲助軒騰。
積水殆將沸，清風豈能興。
草木恐焚燎，窗扉似炊蒸。
冰雪氣已奪，蚊蠅勢相矜。
發狂憂不免，暑飲詎復勝。
苦雨
作者：曾鞏
朝代：宋

霧圍南山鬰冥冥，狹谷荒風驅水聲。
祇疑日失黄道去，又見雨含滄海生。
如催病骨夜寒入，似送客心衰思驚。
揚州青銅不在照，應有白鬚添數莖。
英宗皇帝挽詞二首·其一
作者：曾鞏
朝代：宋

已應南陽氣，猶遲代邸來。
範鎔歸獨化，綱理付群材。
禹會方無外，虞巡遂不回。
空驚柏城仗，簫鼓送餘哀。
英宗皇帝挽詞二首·其二
作者：曾鞏
朝代：宋

繼文猶旦暮，歸啟已謳吟。
畫手傳英氣，書筠見德音。
鑄銅餘故鼎，啄草付春禽。
試望橋山路，蕭蕭翠柏深。
茅亭閑坐
作者：曾鞏
朝代：宋

荆門常晝掩，不必雲山深。
豈敢尚孤絕，自能收寸心。
草萌被遠徑，鳥語變喬林。
散帙味新趣，鳴絃嘆餘音。
脫粟幸可飽，一瓢方獨斟。
顔從緬雖卓，非此誰爲尋。
盛服纏紫艾，重印鑄黄金。
信使憂惴息，詎無勤苦侵。
埃塵緇冠蓋，霜露泫衣衿。
脅肩已自昔，俯首微獨吟。
豈惟智所拙，曾是力難任。
爲樂聊在此，焉知玉山岑。
荔枝四首·其一
作者：曾鞏
朝代：宋

剖見隋珠醉眼開，丹砂緣手落塵埃。
誰能有力如黄犢，摘盡繁星始下來。
荔枝四首·其三
作者：曾鞏
朝代：宋

絳縠囊收白露團，未曾封植向長安。
昭陽殿裏才聞得，已道佳人不奈寒。
荔枝四首·其二
作者：曾鞏
朝代：宋

玉潤冰清不受塵，仙衣裁剪絳紗新。
千門萬戶誰曾得，只有昭陽第一人。
荔枝四首·其四
作者：曾鞏
朝代：宋

金釵雙捧玉纖纖，星宿光芒動寶奩。
解笑詩人誇博物，祇知紅顆味酸甜。
菊花
作者：曾鞏
朝代：宋

東籬菊花今已開，萬物各自相驅催。
却尋桃杏那復有，舊樹慘慘空牆隈。
年光日日已非昔，人世可能無盛衰。
朱顔白髮相去幾，勢利聲名相抑排。
三公未能逃餓死，九鼎竟亦爲塵埃。
乃知萬事皆自枉，有便只宜持酒杯。
菊花
作者：曾鞏
朝代：宋

菊花秋開只一種，意遠不隨桃與梅。
遊人有幾愛孤淡，零落野水空岩隈。
層層露萼間枝葉，金靨萬個圍蒼苔。
直從陶令酷愛尚，始有我見心眼開。
爲憐清香與正色，欲搴更惜常徘徊。
當携玉軫就花醉，一飲不辭三百杯。
華不注山
作者：曾鞏
朝代：宋

虎牙千仞立巉巉，峻拔遥臨濟水南。
翠嶺嫩嵐晴可掇，金輿陳迹久誰探。
高標特起青雲近，壯士三周戰氣酣。
丑父遺忠無處問，空餘一掬野泉甘。
萬山
作者：曾鞏
朝代：宋

萬山臨漢皋，峰嶺頗秀發。
王繁舊居處，荒草久埋沒。
解佩蓋已迷，沉碑終自伐。
最宜北城望，正值氛靄歇。
縹緲出烟雲，清明動毛髮。
留連至歸時，長見西林月。
落葉
作者：曾鞏
朝代：宋

秋雨與風相噴薄，樹木可能無葉落。
琅玕散漫不可收，野步滿船誰掃掠。
垂楊千樹舊所惜，顔色易衰由力弱。
空條尚舞不自休，物意豈能知索寞。
菊花雖開能幾許，新酒縱酸猶可酌。
朱顔久已拚銷減，豈有功名堪寫貌。
衣冠塵土欲更洗，其奈滿堤河水濁。
花開葉落須强醉，壯士豈憂常落魄。
蔡州
作者：曾鞏
朝代：宋

蔡州昔人居，遺堵不可尋。
青石久埋沒，荒烟起空林。
昔人依劉表，意氣傳至今。
廣路競朱轂，深藏閟黄金。
構難琦琮間，咎責積已深。
終貽覆宗累，苟得非所欽。
爲惡理當爾，足懲誇者心。
薛老亭晚歸
作者：曾鞏
朝代：宋

終日行山不出城，城中山勢與雲平。
萬家市井魚鹽合，千里川原彩錯明。
座上潮風醒酒力，晚來巖霧蓋鐘聲。
歸時休得燃官燭，在處林燈夾道迎。
西亭
作者：曾鞏
朝代：宋

團扇頻揮到此亭，他鄉愁坐思冥冥。
空羞避俗無高節，轉覺逢人惡獨醒。
歲月淹留隨日老，乾坤狼狽幾時寧。
欲知事事今何似，萬里波濤一點萍。
西園席上
作者：曾鞏
朝代：宋

省閣名郎國羽儀，瀛洲仙客衆蓍龜。
山蹊向日花開早，海聚經寒酒熟遲。
下榻笑談紅旆偃，引觴醉醒玉釵隨。
唯慚別乘疏頑甚，滿面塵埃更有詩。
西樓
作者：曾鞏
朝代：宋

海浪如雲去却回，北風吹起數聲雷。
朱樓四面鈎疏箔，卧看千山急雨來。
西湖二月二十日
作者：曾鞏
朝代：宋

平生拙人事，出走臨東藩。
紛此獄訟地，欣乘刀筆閑。
漾舟明湖上，清鏡照衰顔。
春風隨我來，掃盡冰雪頑。
花開滿北渚，水淥到南山。
魚鳥自翔泳，白雲時往還。
吾亦樂吾樂，放懷天地間。
顧視彼誇者，錙銖何足言。
西湖二首·其一
作者：曾鞏
朝代：宋

左符千里走東方，喜有西湖六月凉。
塞上馬歸終反覆，泰山鴟飽正飛揚。
懶宜魚鳥心常靜，老覺詩書味更長。
行到平橋初見日，滿川風露紫荷香。
西湖二首·其二
作者：曾鞏
朝代：宋

湖面平隨葦岸長，碧天垂影入清光。
一川風露荷花曉，六月蓬瀛燕坐凉。
滄海桴浮成曠蕩，明河槎上更微茫。
何須辛苦求人外，自有仙鄉在水鄉。
西湖納凉
作者：曾鞏
朝代：宋

問吾何處避炎蒸，十頃西湖照眼明。
魚戲一篙新浪滿，鳥啼千步綠陰成。
虹腰隠隠松橋出，鷁首峨峨畫舫行。
最喜晚凉風月好，紫荷香裏聽泉聲。
親舊書報京師盛聞治聲
作者：曾鞏
朝代：宋

自知孤宦無材術，誰道京師有政聲。
默坐海邊何計是，白頭親在鳳凰城。
訪石仙巖杜法師
作者：曾鞏
朝代：宋

杜君袖銜丹砂書，一顧訶斥百怪除。
聲如翻河落天衢，四方爭迎走高車。
方瞳秀貌白鬚垂，買船東南尋舊居。
石巖天開立精廬，四山波瀾勢爭趨。
君琴一張酒一壺，笑談衮衮樂有餘。
我今歸來尚踟躕，羨君决發真丈夫。
詩一首
作者：曾鞏
朝代：宋

食肉遺馬肝，未爲不知味。
食魚必河豚，此理果何謂。
非鱗亦非介，芒刺皮如蝟。
見形固可憎，况復論腸胃。
論交
作者：曾鞏
朝代：宋

德操龐公林下時，入門豈復知客主。
夷吾鮑叔貧賤間，分財亦不辭多取。
相傾頓使形迹空，素定已各肝膽許。
世間未信亦論交，得失秋毫有乖忤。
謁李白墓
作者：曾鞏
朝代：宋

世間遺草三千首，林下荒墳二百年。
信矣輝光爭日月，依然精爽動山川。
曾無近屬持門戶，空有鄉人拂几筵。
顧我自慚才力薄，欲將何物弔前賢。
謝章伯益惠硯
作者：曾鞏
朝代：宋

人生對門東西陌，口耳一間心誰傳。
况乃天地相去遠，一在南海一在燕。
古今萬世復萬世，彼亦居下此在前。
是非得失錯且繁，以情相話何由緣。
造化豈不大且淵，到此縮縮智且慳。
聖人智出造化先，始獨俯仰模坤乾。
一人詰曲意百千，以文寫意意乃宣。
簡書軸載道相聯，馳夷走貊通百蠻。
羲皇向今谷屢遷，言語應接旦暮間。
聖人不死術以此，又與其類殊蚑蠕。
外之君臣內父子，仁義禮樂定筆端。
硯與筆墨乃舟船，論功次第誰能攀。
伯益于文敏且顓，字向紙上生戈鋋。
與硯出入宜不捐，胡乃贄我璧棄泉。
作詩知硯功小大，報不充賜心焦然。
讀五代史
作者：曾鞏
朝代：宋

唐衰非一日，遠自開元中。
尚傳十四帝，始告曆數窮。
由來根本强，暴戾豈易攻。
嗟哉梁周間，卒莫相始終。
興無累世德，滅若燭向風。
當時積薪上，曾寧廢歌鐘。
讀孟子
作者：曾鞏
朝代：宋

千載士推無比擬，一編吾喜竊窺觀。
苟非此道知音少，安有茲人得志難。
機巧滿朝論勢利，瘡痍連室嘆饑寒。
先生自是齊梁客，誰作商巖渭水看。
讀書
作者：曾鞏
朝代：宋

吾性雖嗜學，年少不自强。
所至未及門，安能望其堂。
荏苒歲云幾，家事已獨當。
經營食衆口，四方走遑遑。
一身如飛雲，遇風任飄揚。
山川浩無涯，險怪靡不嘗。
落日號虎豹，吾未停車箱。
波濤動蛟龍，吾方進舟航。
所勤半天下，所濟一毫芒。
最自憶往歲，病軀久羸尪。
呻吟千里外，蒼黄值親喪。
母弟各在遠，訃歸恐驚惶。
凶禍甘獨任，危形載孤艎。
崎嶇護旅櫬，緬邈投故鄉。
至今驚未定，生還乃非常。
憂慮心膽耗，馳驅筋力傷。
況已近衰境，而常犯風霜。
驅之久如此，負疴固宜長。
朝晡暫一飽，百回步空廊。
未免廢坐卧，其能視縑緗。
新知固云少，舊學亦已忘。
百家異旨趣，六經富文章。
其言既卓闊，其義固荒茫。
古人至白首，搜窮敗肝腸。
僅名通一藝，著書欲煌煌。
瑕疵自掩覆，後世更昭彰。
世久無孔子，指畫隨其方。
後生以中才，胸臆妄度量。
彼專猶未達，吾慵復何望。
端憂類童稚，習書倒偏傍。
況令議文物，規摹詎能詳。
輪轅孰撓直，冠蓋孰纁黄。
珪璋國之器，孰殺孰鋒鋩。
問十九未諭，其一猶面牆。
幾微言性命，萌兆審興亡。
茲尤覺浩浩，吾詎免倀倀。
因思幸尚壯，曷不自激昂。
前謀信已拙，來效庶云臧。
漸有田數畝，春秋可耕桑。
休問就醫藥，疾病可消禳。
性本反澄澈，情田去榛荒。
長編倚修架，大軸解深囊。
收功畏奔景，窺星起幽房。
虛窗達深暝，明膏續飛光。
搜窮力雖憊，磨礪志須償。
譬如勤種藝，無憂匱囷倉。
又如導涓涓，寧難致湯湯。
昔廢漸開闢，新輸日收藏。
經營但亹亹，積累自穰穰。
既多又須擇，儲精棄其糠。
一正以孔孟，其揮乃韓莊。
賓朋顧空館，議論據方床。
試爲出其有，始如宮應商。
紛紜遇叩擊，律呂乃交相。
須臾極萬變，開闔爭陰陽。
南山對塵案，相摩露青蒼。
百鳥聽徘徊，忽如來鳳凰。
乃知千載後，坐可見虞唐。
施行雖未果，貯蓄豈非良。
何殊廄中馬，縱齕草滿場。
形骸苟充實，氣力易騰驤。
此求苦未晚，此志在堅剛。
谷隠寺
作者：曾鞏
朝代：宋

峴南衆峰外，窅然空谷深。
丹樓倚碧殿，敻出道安林。
習池抱鄰曲，虛窗漱清音。
竹靜幽鳥語，果熟孤猿吟。
故多物外趣，足慰倦客心。
但恨紲塵羈，無繇數追尋。
豐年有高廩
作者：曾鞏
朝代：宋

盛德臨昭旦，多祥獲有年。
嘉禾登羨溢，高廩積連延。
田入豐維億，倉收富且千。
夢魚諧素兆，如櫛比前篇。
瑞貺神之與，休明頌所傳。
粢盛繇此備，清廟薦恭虔。
豪傑
作者：曾鞏
朝代：宋

老哺薇蕨西山翁，樂傾瓢水陋巷士。
不顧無復問周公，可歸乃獨知孔子。
自期動即重丘山，所去何啻輕糠秕。
取合悠悠富貴兒，豈知豪傑心之耻。
賞南枝
作者：曾鞏
朝代：宋

暮冬天地閉，正柔木凍折，瑞雪飄飛。對景見南山，嶺梅露、幾點清雅容姿。丹染萼、玉綴枝。又豈是、一陽有私。大抵是、化工獨許，使佔卻先時。霜威莫苦凌持。此花根性，想群卉爭知。貴用在和羹，三春裡、不管綠是紅非。攀賞處、宜酒卮。醉拈嗅、幽香更奇。倚闌干、仗何人去，囑羌管休吹。
贈安禪懃
作者：曾鞏
朝代：宋

詎知蕭灑吾廬舊，却有高明此寺鄰。
水竹迸生剛節老，秋山過抱翠嵐新。
惟憐季子歸來困，自笑原思久更貧。
深識幽人風義厚，掃軒開榻最相親。
贈張伯常之郢見過因話荆楚故事仍貺佳什
作者：曾鞏
朝代：宋

一見心親十載前，相望南北久茫然。
喜傾白髮論文酒，重訪清江下瀨船。
志大肯同悲抱璞，識高寧許笑求田。
已闚品藻傳荆楚，更味陽春白雪篇。
贈張濟
作者：曾鞏
朝代：宋

憶初蘭渚訪沉淪，一畝蕭然里舍貧。
節行久窮彌好古，文章垂老更驚人。
詩書就我論新意，冠劍投誰拂舊塵。
山驛荒凉煩枉道，一觴相屬莫嫌頻。
贈彈琴者
作者：曾鞏
朝代：宋

至音淡薄誰曾賞，古意飄零自可憐。
不似秦箏能合意，滿堂傾耳十三弦。
贈護仁監院
作者：曾鞏
朝代：宋

人貧舉世今爲甚，僧事新年始更多。
食糲衣穿雖擾擾，構虛基險自峨峨。
誅茅改築君初有，繫馬長吟我暫過。
但覺滿山金碧澗，不知誰到爲烟蘿。
贈黄降自宜城赴官許昌
作者：曾鞏
朝代：宋

所學從誰得最完，豫章新出已難攀。
不摇聲利心能定，欲正哇淫手自刪。
潁水珠璣來席上，鄢城桃李在人間。
高齋掛榻驪歌後，坐守塵編少往還。
赴齊道中
作者：曾鞏
朝代：宋

淮南蒙召鬢毛斑，乞得東秦慰病顔。
曉整輕鞍汶陽北，却衝微雨看青山。
趵突泉
作者：曾鞏
朝代：宋

一派遥從玉水分，暗來都灑歷山塵。
滋榮冬茹溫常早，潤澤春茶味更真。
已覺路傍行似鑑，最憐沙際涌如輪。
曾成齊魯封疆會，况託娥英詫世人。
路中對月
作者：曾鞏
朝代：宋

山川困遊人，而不斷歸夢。
其餘惟日月，朝夕南北共。
日光驅人身，擾擾逐群動。
鄉思須暫忘，世事那止重。
豈如月可喜，露坐息倥傯。
清明入襟懷，萬里絕纖霿。
愛之不能飧，但以目睛送。
想知吾在廬，皎皎上修棟。
慈親坐高堂，切切兒女衆。
憐其到吾前，不使降帷幪。
豈不映時節，荏苒更季仲。
而我去方急，其能計歸鞚。
我非土木爲，耳目異聾瞢。
念之曷由安，腸胃百憂中。
何言月可喜，喜意亦有用。
爲其同此時，水木光可弄。
猶勝夢中事，記之聊一誦。
蹇磻翁寄新茶二首·其一
作者：曾鞏
朝代：宋

龍焙嘗茶第一人，最憐溪岸兩旗新。
肯分方胯醒衰思，應恐慵眠過一春。
蹇磻翁寄新茶二首·其二
作者：曾鞏
朝代：宋

貢時天上雙龍去，鬥處人間一水爭。
分得餘甘慰憔悴，碾嘗終夜骨毛清。
追租
作者：曾鞏
朝代：宋

耕耨筋力苦，收刈田野樂。
鄉鄰約來往，樽酒追酬酢。
生涯給俯仰，公斂忘厚薄。
胡爲此歲暮，老少顔色惡。
國用有緩急，時議廢量度。
內外奔氣勢，上下窮割剝。
今歲九夏旱，赤日萬里灼。
陂湖蹙埃𡏖，禾黍死磽确。
衆期必見省，理在非可略。
謂須倒廩賑，詎止追租閣。
吾人已迫切，此望亦迂邈。
奈何呻吟訴，卒受鞭棰却。
寧論救憔悴，反與爭合龠。
問胡應驅迫，久已罹匱涸。
計須賣强壯，勢不存尪弱。
去歲已如此，愁呼遍郊郭。
饑羸乞分寸，斯須死笞縛。
法令尚修明，此理可驚愕。
公卿飽天祿，耳目知民瘼。
忍令瘡痍內，每肆誅求虐。
但憂值空虛，寧無挺犁钁。
暴吏理宜除，浮費義可削。
吾卧避囂喧，茲言偶斟酌。
試起望遺村，霾風振墟落。
送人移知賀州
作者：曾鞏
朝代：宋

溪石膠船秋瀨微，南山巉空勢峨巍。
風露氣嚴花草腓，天色漻漻初雁飛。
君子往守東南圻，旟旝綵錯如翔翬。
象茜照地榮笏衣，先後隸從何頎頎。
初君治縣參德威，吾人涵濡樂以肥。
念今奪去失所依，出者遮行居者希。
我思群公坐天圍，心與星斗爭光輝。
薦賢絀否言無違，迅若發石乘高機。
何此茂器時所稀，噤無一語爲發揮。
敢作此什傳王畿，旦暮璽書來敕歸。
送任逵度支監嵩山崇福宮
作者：曾鞏
朝代：宋

漢陽門下士，車騎幕中賓。
志節初皆壯，風流久更新。
樞庭承遠派，郎位襲清塵。
雅淡琴聲古，溫純玉性真。
詩書來射策，慈惠起臨人。
淮海褰帷久，褒斜叱馭頻。
政平無橫吏，刑省絕冤民。
汴路揚旌出，吳門擁節巡。
持權心似水，待物氣如春。
懋德垂承詔，遺榮遽乞身。
行高寧繫俗，道勝不憂貧。
北絕分琳館，西歸近紫宸。
鴻飛開羽翼，驥逸露精神。
却理烟霞宅，重尋水石鄰。
青嵩銷鶴怨，碧洛見鷗馴。
故友欣聯璧，諸儒慕墊巾。
學兼鴻寶異，興與赤松親。
激勸留方冊，驚傳動縉紳。
浮雲雖抗意，仄席正逢辰。
祇恐尊廉退，丁寧致軟輪。
送僧晚容
作者：曾鞏
朝代：宋

飛光無停芳歲闌，群陽不行寒氣動。
疏篁有韵窗含雪，重幕無溫筆棲凍。
蕭條山草葉始枯，綽約江梅蕊先弄。
無人爲我取酒斟，有客來前乞詩送。
多情爲客不能已，捲紙連書筆鋒縱。
七言百字拙且卑，俗眼方憎汝休重。
送元厚之資政致仕歸蘇州
作者：曾鞏
朝代：宋

笑指家園是五湖，畫船東下載圖書。
收功玉鉉丹青後，得老銅樓羽翼初。
醒醉放懷從野服，登臨乘興屬安車。
都門飲餞光華盛，不獨當年有二疏。
送劉醫博
作者：曾鞏
朝代：宋

小人久病如愁感，每嘆地僻無良醫。
窮居索寞俗事少，坐對荏苒風光移。
深冬山城萬木落，陰氣蕩射生寒颸。
東方吐日光入戶，素壁閃閃含清輝。
臨汀劉君落落者，六伎絕偉如天資。
潜心密與造化會，布指敻有精靈隨。
馬蹄所至病魔屈，我於此時欣得之。
一來握手與我話，委曲衰王肺與脾。
囊中珍丸撮星斗，俾我嚼咀心顔怡。
灑然沉疴一日解，始免未老爲枯骸。
越人湔腸術已緩，仲景納餠術可卑。
劉君與我德至大，拱璧巨鼎非酬裨。
我嗟劉君乃士類，進退婉婉無瑕疵。
况又新承太守薦，羈鞅日背東門馳。
禁林侍從務周慎，君挾所有直相宜。
貴人四難真可患，去去足以爲時規。
送叔延判官
作者：曾鞏
朝代：宋

北風吹空雪花冷，平鋪雲濤冒峰頂。
江長水闊飛鳥絕，沙樹參差動波影。
君子從戎碧油下，綠髮青瞳笏袍整。
大馬高車府中罷，一船沿流背丁丙。
魴魚勝銀尊酒美，物色當前若圖屏。
危帆健櫓醉中去，千里奔過猶一頃。
明年隨春到京國，紅紫燒空折桃杏。
獻書又謁蓬萊宮，新斸豪曹試鋒穎。
况遇朝廷方急材，驥騄騤騤足當騁。
送吳秀才
作者：曾鞏
朝代：宋

一年過臘已十日，餘日到春能有幾。
春來遠近不可問，冷碧先歸在流水。
梅花向今獨已繁，玉艷都占春風間。
草萌出土亦過寸，衆芳次第掛清寒。
虛堂盡日對風影，我獨此守青琅玕。
故人遠來未一醉，車鞅欲去今誰攀。
憐君滿腹富文彩，倦尾赤色無波瀾。
連年禮部試多士，白羽捨置操榛菅。
君今忽忽負壯節，我亦春色羞衰顔。
况逢離別可奈何，憶人日老情日多。
送孫穎賢
作者：曾鞏
朝代：宋

穰穰秦州鐵馬群，青衫吾子仕猶屯。
高談消長才驚世，藐視公侯行出人。
古氣欲遵奔日月，畏塗曾觸滯荆榛。
明夷夬决應斟酌，自向窮通有屈伸。
送宣州杜都官
作者：曾鞏
朝代：宋

夜聞陵陽峰上雨，曉見宛溪春水平。
畫船不待雙櫓挾，歸客喜成千里行。
牧之文采宜未泯，夫子風流今有聲。
篇什高吟鳳凰下，翰墨醉灑烟雲生。
撥置簿書有餘力，放意樽罍無俗情。
忠義非徒勸風俗，愷悌固可交神明。
餘休比戶得涵泳，嚚訟累歲皆澄清。
薦章交論付丞相，士行如此宜名卿。
江湖一見十年舊，談笑相逢肝膽傾。
鷦鷯一枝亦自得，去矣黄鵠高飛鳴。
送徐竑著作知康州
作者：曾鞏
朝代：宋

溪蠻昔負命，殺氣凌南州。
城郭漲烟火，堂皇嘯蜉蝣。
被髪盡冠巾，吾人反縲囚。
行剽至杪忽，歸載越山丘。
驅攘事雖定，收合信瘡疣。
不有異澤霑，何令餘患瘳。
寒風在林鳴，君馬不能留。
初佩太守章，慨然任人憂。
問俗灰燼餘，咄唶令心謀。
士材爲世用，因難乃知尤。
煩苛一蕩滌，幽遠遍懷柔。
四封鳴鷄犬，五穀被原疇。
里閭多娛宴，歌鼓震溟陬。
明義每所希，古人不難侔。
日月有常運，志士無安輈。
山川自茲始，努力千里遊。
送戚郎中
作者：曾鞏
朝代：宋

一心清淡本如秋，何必錙銖較兩州。
身向宦名雖黽勉，性於人事豈雕鎪。
但思簿領忙時俗，便覺溪山靜處優。
荔子滿盤寧易得，與誰頻宴嶺邊樓。
送撫州錢郎中
作者：曾鞏
朝代：宋

名郎元是足風流，得郡東南地更優。
翠幕管弦三市晚，畫堂烟雨五峰秋。
黄柑巧綴星垂檻，香稻勻翻雪滿甌。
應與謝公資健筆，邦人才薄詎能酬。
送李撰赴舉
作者：曾鞏
朝代：宋

湖水碧，槐花黄，山川摇落窗戶凉。
宿雲星稀日東出，青冥風高雁南翔。
華堂昨夜讀書客，匹馬今朝遊大梁。
鋒鋩拂塵見飛影，把握驚人持夜光。
康衢四闢通萬里，天駟得地方騰驤。
我留東山意頗卓，屏棄外慮無毫芒。
子能相從味沖漠，捉箠勿暫遲歸裝。
送李莘太博
作者：曾鞏
朝代：宋

郪道鳴弦去，容臺抱蕝初。
塵沙開祖帳，冰雪映征車。
久待連城價，誰騰一鶚書。
君王覽豪俊，應復召嚴徐。
送歐陽員外歸覲滁州舍人
作者：曾鞏
朝代：宋

病卧不出門，非關避塵土。
深秋影雖清，孤懷共誰語。
辱子問吾廬，輝如就賓廡。
足音固可喜，況久捉松麈。
子生何其祥，家庭坐軻愈。
顧我齒諸生，漸磨苦頑魯。
有如仰天潢，勢豈識津渚。
又若馬牛然，安能望熊虎。
空摇在門心，常若風中羽。
羨子筋骨輕，歸飛得其所。
從今夢無南，隨子渡江櫓。
送沈諫議
作者：曾鞏
朝代：宋

東南經濟得時英，方底除書下漢庭。
將幕鼓旗驚白晝，諫垣冠劍動青冥。
指撝甌越歸談笑，鎮壓江吳出醉醒。
金鼎鹽梅須大用，九霄應已夢儀刑。
送王補之歸南城
作者：曾鞏
朝代：宋

瘦馬君將去，清樽我謾開。
眼看新雨露，身带舊塵埃。
但喜丹心在，休驚白髮催。
窮通莫須問，功業有時來。
送程公闢使江西
作者：曾鞏
朝代：宋

程侯昔使西山下，金印出懷光滿把。
坐馳雷電破奸伏，力送春陽煦鰥寡。
袴襦優足遍里巷，禾黍豐穰罄郊野。
訟庭終日自虛曠，德宇平生本瀟灑。
龍淵决水漲清沼，鳥背誅林開廣厦。
蒼顔擁檻四山出，翠色橫檐大江瀉。
掌平百里露州郭，髪密千甍銜屋瓦。
雲裘數曲秀蘭蕙，鳳蓋相摩擢梧榎。
客來尚喜井投轄，主禮寧論燭飛灺。
三吳月出照金戟，百越風來吹玉斝。
羽釵絕艷舞回雪，寶劍諸儒談炙輠。
一尊放意受天籟，萬累回頭真土苴。
我思飛步綴登躡，又欲生綃乞圖寫。
身縻東觀願雖阻，日注漳門心豈捨。
過臨有幸破氛霧，奮厲方欣入陶冶。
齋航又自日邊去，信節初從天上假。
舊邦往靖寄揮麈，新穀來輸付流馬。
遥知素譽在民口，已有歡聲騰里社。
却尋泉石引幽士，想憶沙塵笑勞者。
何當一解豫章榻，强賦土風令中雅。
送程殿丞還朝
作者：曾鞏
朝代：宋

如雲青髮擁朝簪，佳譽喧喧動士林。
自重肯悲三獻玉，不欺常慎四知金。
芝蘭秀出清門盛，鴻鷺翻飛紫殿深。
別後齋中掛塵榻，更將梁甫向誰吟。
送章婺州
作者：曾鞏
朝代：宋

方擁使君節，駕言自東還。
又聞白丞相，懷紱出九關。
遂縱大船去，欲追詎能攀。
已喜所寄徑，幽尋足谿山。
仍誇越西部，迥在雲林間。
屋瓦遍高下，青蒼更回環。
穿路竹裊裊，鳴沙水潺潺。
會有樽酒適，每需庭訟閑。
况席鼓琴舊，政行故非艱。
歲暮當趨召，馳歸復玉班。
送英州蘇秘丞
作者：曾鞏
朝代：宋

遠民歌舞戴升平，碧閣朱樓照眼明。
鄉饌雨餘收白蕈，客樽秋後對紅英。
瀧鳴湞水遥通海，路入南山不隔城。
材術如君有餘暇，出遊應數擁雙旌。
送覺祖院明上人
作者：曾鞏
朝代：宋

冠石新牆日月回，豐堂瓌殿起崔嵬。
鍾隨秋勢金聲壯，佛隠寒雲玉座開。
流水遠奔雙澗去，平林高擁四山來。
麒麟細草南東路，一望松門意自哀。
送豐稷
作者：曾鞏
朝代：宋

桃花染破南山青，漢江此時春水生。
客舟相語人夜起，勁櫓亂江群雁聲。
之君飄泊動歸思，告我舉裝千里行。
閎材壯思風雨發，綠鬢少年冰雪清。
讀書一見若經誦，下筆千言能立成。
精微自得有天質，操行秀出存鄉評。
嗟從薄祿困流滯，能誘鄙俗銷紛爭。
弦歌躬勸士强學，田里堵安人力耕。
嗟予據桉但畫諾，遇事縮手方蒙成。
雖知璞玉難强獻，欲挂塵榻空含情。
歲寒不變乃知確，物理先否終當亨。
維舟且盡今夕語，明日帆隨白鳥輕。
送趙資政
作者：曾鞏
朝代：宋

好問逢真主，能言邁古風。
犯顔天意沃，造膝衆情通。
彈治心忘勢，澄清誼匪躬。
朝廷推指佞，都邑避乘驄。
白簡威方厲，青規遇更隆。
析符霄漢上，開幕斗牛中。
里聚追胥息，階庭訟缿空。
紀綱官特峻，帷幄地彌崇。
吏治連城肅，倉儲絕塞充。
錦官清鎮俗，玉壘靜臨戎。
膏澤涵荒阻，春陽煦滯窮。
鈞衡求雋望，龜筮協淵衷。
間出千齡合，平居一德同。
股肱康事力，舟楫濟川功。
遠大經綸略，精微獻替忠。
夕冰分外閫，晝錦過江東。
比戶仁聲入，提封喜氣融。
信深銷衆僞，明盛破群蒙。
正洽謳歌美，俄更節制雄。
保民追呂尚，分土繼逢公。
淄水移幢碧，牛山駐旆紅。
魚鹽方舸集，綺繡萬箱叢。
少憩驅千騎，行歸冠百工。
衮衣天下咏，豈獨是倥侗。
送趙資政
作者：曾鞏
朝代：宋

鎮撫西南衆望傾，玉書天上輟持衡。
春風不覺岷山遠，和氣還從錦水生。
學舍却尋餘教在，棠郊應喜舊陰成。
歸來促召調爐冶，莫爲兒童竹馬迎。
送鄭州邵資政
作者：曾鞏
朝代：宋

江夏無雙譽，菑川第一才。
笑談成黼藻，咳唾落瓊瑰。
紫氣鋒鋩露，青冥羽翼開。
雋遊追幕府，高步集蓬萊。
探討篇章洽，研磨術業該。
九霄新漢邸，萬目注梁臺。
選擇真儒用，招延急詔催。
衣冠驚角綺，賓友重鄒枚。
每右橫經席，寧虛置醴杯。
八荒披日月，萬里散雲雷。
始去東山榜，俄參北斗魁。
廟堂奇計得，羌虜鷙心摧。
帝念人求舊，朝須汝作梅。
避榮言屢切，請外志難回。
際海歸封略，連吳入剸裁。
夕冰承命出，晝錦過鄉來。
許國風猷壯，容民宇量恢。
節旄恩換鎮，京室地稱陪。
賜覲親中扆，通班接上台。
壺漿空度洧，公位在三槐。
送鄭秀才
作者：曾鞏
朝代：宋

鄭生雙瞳光欲溢，我意海月藏其中。
齒清髮紺心獨老，秋崖直聳千年松。
來趨學宮業文字，進退佩玉何玲瓏。
一朝束書別我去，馬蹄脫若風中蓬。
當今文人密如櫛，子勿浪漫西與東。
處身不可不擇處，一跳萬里無還蹤。
送錢生
作者：曾鞏
朝代：宋

天下學校廢，師生無所依。
子來滿橐書，璨璨璧與璣。
一字未得讀，叩門忽言歸。
憐子甚有志，事時與子違。
吾無一畝宮，留子爲發揮。
去矣善自立，毋使嗣音稀。
送關彥遠
作者：曾鞏
朝代：宋

莫辭爲我百分飲，從此送君千里行。
物情簪屨尚須念，人道交親那可輕。
渚梅江柳弄佳色，林鳥野蜂吟好聲。
對之但醉餘可置，明日此杯誰共傾。
送關彥遠赴江西
作者：曾鞏
朝代：宋

食飲冰廉士操，敝衣穿履古人風。
溪堂興足登臨後，滕閣今歸嘯傲中。
一榻高懸賓閣峻，二龍俱化縣池空。
因過勝境須行樂，驛召方當急詔東。
送關彥遠赴河北
作者：曾鞏
朝代：宋

子明高誼衆人知，苗裔清材世所推。
詩作士林誇刻燭，賦成天路喜同時。
豈當白首淹風力，自合青雲縱羽儀。
北部經營應不久，玉階朝夕是歸期。
送陳世脩
作者：曾鞏
朝代：宋

沙渚鴻飛入楚雲，遠林樵爨宿烟昏。
娟娟野菊經秋淡，漠漠滄江带雨渾。
歸路賞心應駐節，客亭離思暫開樽。
莫嗟問俗淹翔久，從此頻繁不次恩。
送陳商學士
作者：曾鞏
朝代：宋

柳黄半出年將破，溪溜浸苔强萬個。
溪頭蒲葦各萌芽，山梅最繁花已墮。
物色撩人思易狂，况躋別館情何那。
城東日晚公將去，纛影未離愁四座。
公於萬事不雕鎸，心意恢恢無坎坷。
來從奎壁光鋩下，笑倚樽筵成郡課。
嗟予齪齪才性下，棄置合守丘樊餓。
公持姓名動人主，祓飾寧嫌筆端挫。
從今清夜思江路，夢送公船先北過。
送陳郎中還京兼過九江新宅
作者：曾鞏
朝代：宋

鷁舟金碧照溪沙，帆上風吹五兩斜。
罷郡紫泥催向闕，過江紅旆引還家。
因將舊社人携酒，應喜新林樹見花。
莫作山齋久留意，中臺虛位有清華。
送雙漸之漢陽
作者：曾鞏
朝代：宋

楚國封疆最上流，夾江分命兩諸侯。
何年南狩牙檣出，六月西來雪浪浮。
夏口樓臺供夕望，晴川風物待春遊。
可能頻度漁陽曲，不負當年鸚鵡洲。
送韓廷評
作者：曾鞏
朝代：宋

謝庭冠蓋舊追尋，僻郡相從喜更深。
進道由來輕拱璧，傳經知不羨籝金。
騏騮要試風沙遠，竹柏須忘霰雪侵。
別後壯懷應努力，白頭傾耳聽徽音。
送韓玉汝
作者：曾鞏
朝代：宋

野岸漲流水，名園紛雜英。
旭景冠蓋集，清談樽酒傾。
重此臺省秀，駕言江海行。
已喜懷抱粹，况推材實精。
衆許極高遠，時方藉經營。
詎止富中廩，固將澤東氓。
還當本朝用，不待芳歲更。
功名自茲始，勿嘆華髪生。
送韓玉汝使兩浙
作者：曾鞏
朝代：宋

使傳東馳下九天，此邦曾屈試鳴弦。
仁聲又向新年入，惠澤猶爲故老傳。
翠巘煙雲生席上，滄溟風雨到樽前。
經營智略多餘暇，賞燕誰酬白雪篇。
送高秘丞
作者：曾鞏
朝代：宋

簿書壅處精神健，風俗澆時質性淳。
公退種花常滿縣，政成馴雉不驚人。
指麾細柳通河外，歌咏甘棠付漢濱。
惆悵不能留自助，謾將樽酒駐車輪。
遊天章寺
作者：曾鞏
朝代：宋

籃輿朝出踏輕塵，拂面毿毿柳色新。
曲水豈能留往事，南湖空解照行人。
最宜靈運登山屐，不負淵明漉酒巾。
老去飄零心未折，暫須同醉海邊春。
遊東山示客
作者：曾鞏
朝代：宋

虞寄庵餘蘚徑通，滿山臺殿出青紅。
難逢堆案文書少，偶見憑欄笑語同。
梅粉巧含溪上雪，柳黄微破日邊風。
從今準擬頻行樂，日伴樽前白髮翁。
遊金山寺作
作者：曾鞏
朝代：宋

候潮動鳴艫，出浦縱方舟。
舉箔見茲山，巋然峙中流。
朱堂出烟霧，縹緲若瀛洲。
十年入夢想，一日恣尋遊。
屐履上層閣，披襟當九秋。
地勢已瀟灑，風飆更颼飀。
遠挹蜀浪來，旁臨滄海浮。
壺觴對京口，笑語落揚州。
久聞神龍伏，況睹鷙鳥投。
行緣石徑盡，却倚巖房幽。
頗諧雲林思，頓豁塵土憂。
昏鐘滿江路，歸榜尚夷猶。
遊鹿門不果
作者：曾鞏
朝代：宋

方舟下秋瀨，已遠漢南城。
念昔在郡日，苦爲塵網嬰。
低心就薄祿，實負山水情。
鹿門最秀發，十里行松檉。
宿幌白雲影，入窗流水聲。
龐公昔抱道，遯世此躬耕。
風雨塞天地，伺晨獨先鳴。
故巖但聞說，已覺醒朝酲。
及茲道途出，謂諧猿鶴迎。
顧值深濘阻，獨憐幽思并。
不踏蘇嶺石，虛作襄陽行。
遊麻姑山
作者：曾鞏
朝代：宋

軍南古原行數里，忽見峻嶺橫千尋。
誰開一徑破蒼翠，對植松柏何森森。
危根自迸古崖出，老色不畏莓苔侵。
修竹整整儼朝士，下蔭石齒明如金。
遂登半嶺望城郭，但見積靄縈江潯。
岡陵稍轉露樓閣，沙莽忽盡橫園林。
秋光已逼花草歇，寒氣况乘岩谷深。
我馳輕輿豈知倦，倏忽遂覺窮嶔崟。
龍門誰來此中鑿，玉簡不記何年沉。
泉聲可聽真衆籟，泉意欲寫無瑶琴。
斗迴地勢平如削，䆉稏百頃黄差參。
橫開三門兩出路，却立兩殿當崖陰。
深廊千步抵岩腹，桀木萬本摩天心。
碑文磊嵬氣不俗，筆畫縹緲工非今。
世傳仙人家此地，天風泠泠吹我襟。
今人豈解不老術，可怪綠髮常盈簪。
根源分明我能說，一室傾里輸琅琳。
相高既不擁耒耜，方壯又不持戈鐔。
我丁轗軻豈暇議，直喜虛曠開煩襟。
清謠出口若先構，白酒到手無停斟。
山人執袂與我語，留我饋我山中禽。
玲瓏當窗急雨灑，窈窕隔溪孤笛吟。
未昏已移就明燭，病骨夜宿添重衾。
神醒氣王目無睡，到曉獨愛流泉音。
起來身去接塵事，片心未省忘登臨。
過介甫
作者：曾鞏
朝代：宋

日暮驅馬去，停鑣叩君門。
頗諳肺腑盡，不聞可否言。
淡爾非外樂，恬然忘世喧。
况值秋節應，清風蕩歊煩。
徘徊望星漢，更復坐前軒。
過介甫歸偶成
作者：曾鞏
朝代：宋

結交謂無嫌，忠告期有補。
直道詎非難，盡言竟多迕。
知者尚復然，悠悠誰可語。
過彭澤
作者：曾鞏
朝代：宋

淵明昔抱道，爲貧仕茲邑。
幡然復謝去，肯受一官縶。
予觀長者憂，慷慨在遺集。
豈同孤蒙人，剪剪慕原隰。
遭時乃肥遯，茲理固可執。
獨有田廬歸，嗟我未能及。
過零壁張氏園三首·其一
作者：曾鞏
朝代：宋

梨棗纍纍正熟時，粟田鶉兔亦爭肥。
園亭盡日追尋遍，只欠厭厭醉始歸。
過零壁張氏園三首·其三
作者：曾鞏
朝代：宋

秫地成來多釀酒，杏林熟後亦留錢。
不須置驛迎賓客，直到門前繫畫船。
過零壁張氏園三首·其二
作者：曾鞏
朝代：宋

汴水溶溶带雨流，黄花艷艷亦迎秋。
看花引水園林主，應笑行人易白頭。
過高士坊
作者：曾鞏
朝代：宋

一畝蕭然絕世喧，抗懷那肯就籠樊。
功名晚更爲餘事，災異初嘗出至言。
郡閣已空徐孺榻，里人猶識鄭公門。
斯文未喪如繇我，後代當知李仲元。
遣興
作者：曾鞏
朝代：宋

青燈鬥鼠窺寒硯，落月啼烏送迥笳。
江漢置身貧作客，溪山合眼夢還家。
百憂忽忽丹心破，萬事悠悠兩鬢華。
誰與健帆先度鳥，更無留滯向天涯。
邊將
作者：曾鞏
朝代：宋

太祖太宗能得人，長壘橫邊遮虜塵。
太傅李漢超，侍中何繼筠。
二子追接吳與孫，鎮齊撫棣功業均。
卓哉祖宗信英特，明如秋泉斷如石。
一朝出節合二子，口付心隨斷纖惑。
磨笄之旁郡城下，酒利商租若山積。
二子開庫啗戰士，以屋量金乘量帛。
洪濤入坐行酒杯，牛胾羊蒸委若灰。
歲費巨萬不計籍，戰士歡酣氣皆百。
二子按轡行邊隅，牙纛宛轉翻以舒。
汛掃沙磧無纖埃，塞門千里常夜開。
壯耕老餔安且愉，桑麻蔽野華芬敷。
濟南遠清書樂石，百井夜出摧穹廬。
神哉祖宗知大體，趙任李牧真如是。
漢文齷齪豈足稱，郎吏致激面污騂。
當今羌夷久猖獗，兵如疽癰理須决。
堂堂諸公把旄鉞，碩策神韜困羈紲。
祖宗憲度存諸書，㸌若白日明天衢。
國容軍政不可亂，薦此以爲陛下娛。
郊祀慶成
作者：曾鞏
朝代：宋

即祚謳歌後，欽柴禮數新。
盛容超曠代，樂貢盡殊鄰。
宿戒臨行殿，宵興絕衆臣。
立須空便次，步進却柔裀。
外物雖多品，天心在一純。
高靈終享德，群望亦依仁。
暗藹如無間，遲延若可親。
欲知精意答，預睹太和臻。
積曀沉遥甸，浮陽上綺闉。
霱雲生斐亹，愛景駐逡巡。
厚慶歸清廟，餘釐及兆人。
還宮動前蹕，喜氣入韶鈞。
郡樓
作者：曾鞏
朝代：宋

滿眼青山更上樓，偶携閑客此閑遊。
飛花不盡隨風起，野水無邊带雨流。
懷舊有情惟社燕，忘機相得更沙鷗。
黄金駟馬皆塵土，莫靳當歡酒百甌。
郡齋即事二首·其一
作者：曾鞏
朝代：宋

畫戟森門寵誤蒙，從來田舍一衰翁。
囷倉穰穰逢康歲，閭里恂恂有古風。
瞷氏宿奸投海外，伏生新學始山東。
依然自昔興王地，長在南陽佳氣中。
郡齋即事二首·其二
作者：曾鞏
朝代：宋

滿軒山色長浮黛，繞舍泉聲不受塵。
四境带牛無事日，兩衙封印自繇身。
白羊酒熟初看雪，黄杏花開欲探春。
總是濟南爲郡樂，更將詩興屬何人。
鄆州新堂
作者：曾鞏
朝代：宋

百尺豐堂汶水濱，魯侯清燕此逡巡。
溪寒素礫偏宜月，壁瑩黄金不受塵。
引客笙歌行處是，賞心花木四時新。
未應久作林泉主，天子今思舊學臣。
鄖口
作者：曾鞏
朝代：宋

我行去此二十年，鄖水不改流潺湲。
風光滿眼宛如昨，故人乘鸞獨騰騫。
今人隨我不知昔，我記昔遊何處言。
淚向幽襟落如瀉，况聞江漢斷腸猿。
酬介甫還自舅家書所感
作者：曾鞏
朝代：宋

旱氣滿原野，子行歸舊廬。
籲天高未動，望歲了何如。
荒土欲生火，涸溪容過車。
民期得霖雨，吾豈灌園蔬。
酬吳仲庶龍圖暮春感懷
作者：曾鞏
朝代：宋

瑣闈延閣腹心臣，籍甚聲華動縉紳。
藥石言行天下雨，袴襦恩達國中春。
召南去後餘思在，綸氏歸來壯志新。
莫爲流年嗟白髮，濟時須仗老成人。
酬强幾聖
作者：曾鞏
朝代：宋

俯仰林泉繞舍清，經年閑卧濟南城。
山田雨足心無事，水榭華開眼更明。
新霽煙雲飛觀出，晚凉歌吹畫橋橫。
寄聲裴令樽前客，祇欠高談一座傾。
酬材叔江西道中作
作者：曾鞏
朝代：宋

枉渚荒源百里間，草根經燒舊痕乾。
入陂野水冬來淺，對樹諸峰雪後寒。
塢笛最宜風外聽，嶺梅初得醉中看。
行尋故友心無事，不覺西遊道路難。
酬柳國博
作者：曾鞏
朝代：宋

行止恂恂衆所褒，東南佳譽映時髦。
洞無畦畛心常坦，凜若冰霜節最高。
朱紱少留居客左，白頭難敵是詩豪。
須知別後山城守，悵望歸艎送目勞。
酬江西運使蔣穎叔
作者：曾鞏
朝代：宋

收科同日曳華裾，砉劃驚聞刃有餘。
驄馬已騰雙闕路，木牛還實太倉儲。
多歧易感千名別，置袖空榮一紙書。
欲佩左符甌越去，更從南斗望單車。
酬王微之汴中見贈
作者：曾鞏
朝代：宋

黄流渾渾來沙際，佳氣葱葱近日邊。
河漢槎雖通遠客，蓬萊風未縱歸船。
山城劇飲銷紅燭，水驛高吟襞彩箋。
老去相逢情自密，不關清賞合留連。
酬王正仲登嶽麓寺閣見寄
作者：曾鞏
朝代：宋

聞君東南使，攬轡雲松間。
皇華照楚甸，吉玉投衡山。
幽尋得臨觀，意豁窮躋攀。
顧我客斗牛，三年疏往還。
低心念弱志，引領望衰顔。
未共尊酒樂，良嗟人事艱。
叱馭犯冰雪，迴鑣馳九關。
何足慰離思，德音鏘珮環。
里社
作者：曾鞏
朝代：宋

郊天社地君所重，翦秸刲匏微得供。
秦皇漢帝陋古初，桀畤殊壇傾力奉。
年年屬車九重出，羽衛千人萬人從。
黄金日搜盡崖窟，飛檣走箠華夷動。
馬蹄路南村有社，里老邀神迎且送。
荒林破屋風雨入，野鼠山狐狼藉共。
何言茅箸古瓦甌，稻飯豚蹄人得用。
金山寺
作者：曾鞏
朝代：宋

塵外岧嶢鷲嶺宮，架虛排險出青紅。
林光巧轉滄波上，海色遥涵白日東。
夜靜神龍聽呪食，秋深蒼鶻起摶風。
連荆控蜀長江水，盡在回廊顧盼中。
金線泉
作者：曾鞏
朝代：宋

玉甃常浮灝氣鮮，金絲不定路南泉。
雲依美藻爭成縷，月照寒漪巧上弦。
已繞渚花紅灼灼，更縈沙竹翠娟娟。
無風到底塵埃盡，界破冰綃一片天。
錢塘上元夜祥符寺陪咨臣郎中丈燕席
作者：曾鞏
朝代：宋

月明如晝露葉濃，錦帳名郎笑語同。
金地夜寒消美酒，玉人春困倚東風。
紅雲燈火浮滄海，碧水樓臺浸遠空。
白髮蹉跎歡意少，强顔猶入少年叢。
閏正月十一日呂殿丞寄新茶
作者：曾鞏
朝代：宋

偏得朝陽借力催，千金一胯過溪來。
曾坑貢後春猶早，海上先嘗第一杯。
閑行
作者：曾鞏
朝代：宋

草軟沙勻野路晴，竹枝烏帽稱閑行。
鳥啼綠樹穿花影，風出青山送水聲。
轉覺所憂非己事，儘從多難見人情。
閑中我樂人應笑，忙處人爭我不爭。
閱武堂
作者：曾鞏
朝代：宋

五朝壞冶歸皇極，萬里車書共太平。
胡馬不闚光祿塞，漢家常肄羽林兵。
柳間自詫投壺樂，桑下方安佩犢行。
高枕四封無一事，腐儒何幸偶專城。
閱武堂下新渠
作者：曾鞏
朝代：宋

方渠新鑿北林開，流水遥經畫閣來。
洗耳厭聞誇勢利，濯纓羞去傍塵埃。
不憂待月乾詩筆，已欲看華泛酒杯。
却憶虎溪橋上過，夜凉臨砌尚徘徊。
降龍
作者：曾鞏
朝代：宋

降龍左右施襟裾，兩廊夾廟深渠渠。
禮下天子一等爾，衣服居處何其殊。
文旛列戟照私第，青紫若若官其孥。
先後熒煌首珠翠，侍者百十顔溫瑜。
凝寒墮指熱侵骨，一宴百盞傾金壺。
窮民疾首望雨露，太上欲倚攀姚虞。
君胡爲乎目時病，橐針襆艾恬以愉。
生前赫赫浪自重，身後沒沒寧非愚。
陳君式恭軒
作者：曾鞏
朝代：宋

不要牆頭俗眼看，故開蒼蘚種檀欒。
虛心得處從天性，勁節知來在歲寒。
葉養風煙誇酒美，枝留冰雪送歌殘。
名郎感慕同桑梓，手植依然一畝寬。
陳祁秀才園亭
作者：曾鞏
朝代：宋

眼無塵土境殊清，一繞芳蹊病體輕。
烟樹疑從古畫見，水軒真在碧天行。
君能極巧安山勢，我欲忘歸聽竹聲。
只恐主人難住此，弟兄嘉行滿鄉評。
隆中
作者：曾鞏
朝代：宋

志士固有待，顯默非苟然。
孔明方微時，息駕隆中田。
出身感三顧，魚水相後先。
開迹在庸蜀，欲正九鼎遷。
垂成中興業，復漢臨秦川。
平生許與際，獨比管樂賢。
人材品目異，自得豈虛傳。
集賢殿春燕呈諸同舍
作者：曾鞏
朝代：宋

御爐風細麝烟浮，法樂聲和酒味柔。
冠劍九重霄漢路，鶑花三月帝王州。
垂廊四合盤龍幕，當殿雙高彩鳳樓。
歸去人人誇雨露，總含歡意躍驊騮。
雜詩五首·其一
作者：曾鞏
朝代：宋

三季已千載，古道久荒榛。
紛紛東漢士，飛鳴不當辰。
經營救氛沴，此志卒埃塵。
士生有進退，何必棄其身。
其道雖褊迫，其行絕緇磷。
公心不吾誑，復求無此人。
雜詩五首·其三
作者：曾鞏
朝代：宋

韓公綴文辭，筆力乃天授。
並驅六經中，獨立千載後。
謂爲學可及，不覺驚縮手。
如天有日月，厥耀無與偶。
當之萬象瑩，所照百怪走。
此其自然光，萬物安得有。
其人雖已歿，其氣著星斗。
窮天破大惑，更覺功業久。
其餘施諸小，未負風義厚。
當身止自善，所遇時則不。
致官九列齊，此理嗟亦苟。
去就惟用舍，士固無常守。
孔孟非其稱，斗祿應未取。
惜哉天下才，甘受外物誘。
雜詩五首·其二
作者：曾鞏
朝代：宋

貧仕任固小，會計未可失。
方今備千品，內外有卑秩。
孰當責在己，施設能自必。
拘文已難騁，避世固多屈。
細云且可略，於大復何實。
所就正如斯，與古豈同術。
雖非萬鍾富，苟冒歸一律。
焉能示朋友，學仕空自咄。
雜詩五首·其五
作者：曾鞏
朝代：宋

相去幾年今與古，睢陽幾人朱與紫。
嗟哉二子獨有名，義烈乃能長不死。
當時美人歡未足，一日蒼皇行萬里。
豈無公卿尊且寵，急反與胡爲眼耳。
丈夫感激世莫測，二子引身蒿下起。
忠驅義激鬼神動，漠漠胡沙來此止。
雜詩五首·其四
作者：曾鞏
朝代：宋

少年百事銳，豈謂身力孱。
心笑古時士，樹立勢苦難。
差池歲月邁，自照失朱顔。
初心不復道，齟齬常未安。
紛紛憂與勞，幾不傷肺肝。
人生省己分，靜默固其端。
詩書可自喜，施設諒漫漫。
雜詩四首·其一
作者：曾鞏
朝代：宋

張陳貧時交，干戈忽相逐。
范蔡憎嫌人，卒自歸鼎軸。
害奪怨爲欣，利驅愛成戮。
世間不可料，人事常反覆。
雜詩四首·其三
作者：曾鞏
朝代：宋

皇皇謁荆人，伈伈遵陽虎。
及覺一禮亡，翩然遂違魯。
全身有遜接，直道無苟處。
故稱聖如龍，屈伸茲可睹。
雜詩四首·其二
作者：曾鞏
朝代：宋

日磾斷內討，坐享七世榮。
霍光徇所愛，兩忘家與名。
卓闊俱抗志，纖微獨紆情。
得失萬世視，長令壯夫驚。
雜詩四首·其四
作者：曾鞏
朝代：宋

揮袂謝幽側，騰身集崔嵬。
心胎太極氣，手揚斗間魁。
荒荆忽成桂，蟄鱗冬有雷。
君看九州寶，自入朱門來。
離齊州後五首·其一
作者：曾鞏
朝代：宋

雲帆十幅順風行，卧聽隨船白浪聲。
好在西湖波上月，酒醒還到紙窗明。
離齊州後五首·其三
作者：曾鞏
朝代：宋

文犀剡剡穿林筍，翠靨田田出水荷。
正是西亭銷暑日，却將離恨寄煙波。
離齊州後五首·其二
作者：曾鞏
朝代：宋

畫船終日扒沙行，已去齊州一月程。
千里相隨是明月，水西亭上一般明。
離齊州後五首·其五
作者：曾鞏
朝代：宋

荷氣夜凉生枕席，水聲秋醉入簾幃。
一帆千里空回首，寂寞船窗祇自知。
離齊州後五首·其四
作者：曾鞏
朝代：宋

將家須向習池遊，難放西湖十頃秋。
從此七橋風與月，夢魂長到木蘭舟。
雨中
作者：曾鞏
朝代：宋

愁煙苦雨今朝是，小屋深扉野性憐。
偶似魯連能肆志，肯如劉備耻求田。
貧諳親友難過飲，病笑詩書可枕眠。
欲會此心何自適，平生消長任陶甄。
雨中王駕部席上
作者：曾鞏
朝代：宋

鳩呼連日始成陰，薄雨聊寬望歲心。
浴雁野塘新浪細，藏鴉宮柳嫩條深。
春寒巧放花遲發，人老嗟辭酒滿斟。
英雋並遊知最幸，名園偷暇更追尋。
雨後環波亭次韵·次李秀才得魚字韵
作者：曾鞏
朝代：宋

候月已知星好雨，卜年方喜夢維魚。
從今撥置庭中事，最喜西軒睡枕書。
雨後環波亭次韵·次綜得花字韵
作者：曾鞏
朝代：宋

丹杏一番收美實，綠荷無數放新花。
西湖雨後清心目，坐到城頭泊暝鴉。
雨後環波亭次韵·次維得禽字韵
作者：曾鞏
朝代：宋

黄蜀葵開收宿雨，紫桑椹熟囀新禽。
看花弄水非無事，猶勝紛紛別用心。
雨後環波亭次韵·次綰得風字韵
作者：曾鞏
朝代：宋

荷芰東西魚映葉，樵舟朝暮客乘風。
清泉雨後分毛髮，何必南湖是鏡中。
雪亳州
作者：曾鞏
朝代：宋

欲下蒼凉日，全低黯霮天。
飄颻投夜急，瑣碎得風儇。
穢壤彌縫遍，枯荄點綴妍。
繁英飛面旋，艷舞起翩躚。
已壓穿林竹，還冰落澗泉。
抵巇輕自肆，乘隙巧爭先。
壅隔書郵斷，侵凌客履穿。
恐傾貧巷屋，覺重溯溪船。
唶有顔空姣，洵無質可鎸。
包藏兼海岳，蒙蔽匝坤乾。
枚叟招何晚，袁安卧正堅。
會須逢見睍，萬里豁晴川。
雪咏
作者：曾鞏
朝代：宋

雪花好潔白，不待咏說知。
區區取相似，今古同一辭。
薛能比衆作，小去筆墨畦。
誰能出千載，爲雪立傳碑。
四座且勿歌，聽我白雪詩。
天地於降雪，其功大艱難。
去年暖風日，冬在春已還。
山屏盡深碧，危溜聲亦潺。
草萌各已動，梅花開最繁。
爐火殆可謝，衣絮誰復言。
推排臘已過，一變天更寒。
飄風動木石，激射難出關。
深房擁高燎，領肘曾不溫。
仰視雲壓疊，垂欲藉屋山。
元氣不復呵，飛鳥折羽翰。
誰排河漢流，欲墮莽蒼間。
道爲黑風遮，凝凍無住著。
紛紛成片縷，六出非刻削。
初時漏餘滴，雜雨猶可惡。
迤邐縱飛灑，態狀不可名。
或稀若有待，或密似相縈。
或弱久宛轉，或狂自軒騰。
群來信汗漫，孤飄亦零丁。
屋角初漸斑，瓦溝忽皆平。
坳漥一已滿，茅茨壓將傾。
樹木遍封裹，岡山助崢嶸。
階除斷纖穢，池臺有餘清。
流塵寂已掩，物象窅皆明。
厨烟或中鑱，里表仍孤擎。
長街隠缺甃，荒城混觚棱。
沙水渺相合，扁舟在圖屏。
啄草鳥雀蹤，篆字遺縱橫。
頓驚宇宙內，侈麗皆天成。
引望誰倚樓，秀色亂目睛。
永懷衡門士，辛苦守六經。
山藜不充腹，筆硯久已冰。
柔茵坐中堂，誰問公與卿。
世事泊無意，燭換猶飛觥。
文犀壓朱箔，陽春謝秦箏。
所處殊處所，苦樂固異情。
誰致此不齊，上天意何營。
蒼蒼不可問，奕奕灑未停。
明晨起相處，寒日已滿窗。
井甃破圓素，砌苔還故蒼。
萬物去覆冒，顔色皆復常。
融爲大田水，其流日滂滂。
方塘接深甽，澄徹碧玉光。
豈惟癘疫消，庶驗百穀祥。
願彼守經士，幸可繼糗糧。
憂民既非職，空致新詩章。
雪後
作者：曾鞏
朝代：宋

雪景鮮妍猶弄色，柳條葱蒨已抽萌。
風光苒苒流雙轂，人事悠悠寄一枰。
射羿未應今獨有，嘲雄何必史能評。
且將畫諾供談笑，更選名園載酒行。
雪後同徐秘丞皇甫節推孔教授北園晚步
作者：曾鞏
朝代：宋

沙草正黄瀕海意，江梅還白故園情。
循除遠水春前急，繞郭空山雪後明。
林影易斜寒日短，角聲吹去暮雲平。
最慚佳客忘形契，肯伴衰翁著屐行。
雹
作者：曾鞏
朝代：宋

窮谷結時雷已動，荒臺看處雪猶埋。
崩騰沙靂乘風下，宛轉珠璣壓雨來。
已激山聲如駭浪，更回天色似寒灰。
何繇得見晴輝上，愁放昏昏睡眼開。
霿凇
作者：曾鞏
朝代：宋

園林初日靜無風，霿凇花開處處同。
記得集英深殿裏，舞人齊插玉籠𩭤。
靈巖寺兼簡重元長老二劉居士
作者：曾鞏
朝代：宋

法定禪房臨峭谷，辟支靈塔冠層巒。
軒窗勢聳雲林合，鐘磬聲高鳥道盤。
白鶴已飛泉自湧，青龍無迹洞常寒。
更聞雷遠相從樂，世道囂塵豈可干。
青雲亭閑望
作者：曾鞏
朝代：宋

一登此亭高，敻脫藩廡擁。
開顔廣軒闢，吹面驚飆動。
城回石崖抱，山亂寒潮湧。
谷草晚更芳，沙泉細猶洶。
崢嶸四封壯，縹緲佳氣捧。
連天廣衢走，拂日長簷聳。
區區射聲利，浩浩奔蹄踵。
趨營衆所便，冒涉吾久恐。
緬想山水宅，環觀松檜拱。
屬耳天籟樂，脫身人事冗。
幽閑味雖薄，放蕩愚所勇。
窮凶勢猶競，殺伐聲更詾。
揚揚斂臣貴，燁燁兵官寵。
諒知草茅微，無補社稷重。
牧放手幽鞭，耕鋤躬瘦隴。
尚或此心諧，豈云吾道壅。
青青間青青
作者：曾鞏
朝代：宋

青青間青青，盡望密如罅。
風柔聲自和，草縟陰可藉。
遊蜂不暫去，啼鳥時獨下。
繚牆隔深園，高枝出虛榭。
貴人無餘事，歡言持玉斝。
茅簷亦自好，吾廬四如畫。
故人儻可遲，倒屣不辭迓。
靖安縣幽谷亭
作者：曾鞏
朝代：宋

橫江捨輕楫，對面見青山。
行盡車馬塵，豁見水石寰。
地氣方以潔，崖聲落潺潺。
雖爲千家縣，正在清華間。
風煙凜人心，世慮自可刪。
况無訟訴囂，得有觴咏閑。
常疑此中吏，白首豈思還。
人情貴公卿，燁燁就玉班。
光華雖一時，憂悸或滿顔。
鷄鳴已爭馳，驊騮振鑣鐶。
豈如此中吏，日高未開關。
一不謹所守，名聲別妖奸。
豈如此中吏，一官老無瘝。
愔愔謀謨消，汩汩氣象孱。
豈如此中吏，明心懾强頑。
况云此中居，一亭衆峰環。
崖聲夢猶聞，谷秀坐可攀。
倚天巉巖姿，青蒼雲斒斕。
對之精神恬，可謝世網艱。
人生慕虛榮，斂收意常慳。
誠思此憂愉，自應喜榛菅。
靜化堂
作者：曾鞏
朝代：宋

修檐䡾䡾背成陰，行盡松篁一徑深。
好鳥自飛還自下，白雲無事亦無心。
客來但飲平陽酒，衙退常携靖節琴。
世路人情方擾擾，一遊須抵萬黄金。
韓玉汝使歸
作者：曾鞏
朝代：宋

顧命逮殊鄰，輶軒遵此道。
公府戒行期，禁庭頒重寶。
積雪正東流，度河盛前導。
士勇踐胡塵，馬驕嘶塞草。
玉節所鎮臨，氈廬先汛掃。
赫爾示威靈，坦然布懷抱。
國倚材實優，虜得聲名早。
慷慨服天驕，從容問遺老。
光華反原隰，沆碭看西顥。
迎勞動都門，旌旗風亦好。
韓魏公挽歌詞二首·其一
作者：曾鞏
朝代：宋

堂堂風骨氣如春，衮服貂冠社稷臣。
天上立談迎白日，握中隨物轉洪鈞。
忽騎箕尾精靈遠，長誓山河寵數新。
萬里耕桑無一事，三朝功德在生民。
韓魏公挽歌詞二首·其二
作者：曾鞏
朝代：宋

錙銖赤舄無驕志，咳唾黄金有古風。
覆冒荒遐知大度，委蛇艱急見孤忠。
謀謨邴魏丹青力，擁立昭宣柱石功。
御筆新詩在新隴，哀榮誰得似初終。
題修廣房
作者：曾鞏
朝代：宋

世情衮衮利名間，子有高情獨閉關。
萬事長年拋似夢，一堂終日靜於山。
幽花得地無妍醜，好鳥窺人自往還。
藥籙棋枰俱我好，幾時能共此中閑。
題寶月大師法喜堂
作者：曾鞏
朝代：宋

誰能懷抱信分明，擾擾相欺是世情。
只有陋儒夸勢利，幾曾高位功名。
欲將志義期千載，只合溪山過一生。
君向此堂應笑我，病身南北正營營。
題張伯常漢上茅堂
作者：曾鞏
朝代：宋

遠出清漢上，隠然一堤長。
槐柳若雲布，連陰入虛堂。
架險注鳴溜，分畦殖群芳。
豈惟富桑柘，蓋亦餘囷倉。
主人事幽屏，不願尚書郎。
即此徇高志，風騷恣徜徉。
强起迫義重，還歸直明光。
清風凜然在，素壁盈文章。
故棲勿回眄，黄鵠本高翔。
題祝道士房
作者：曾鞏
朝代：宋

悠悠行處是風波，萬事萬驚久琢磨。
心逐世情知齟齬，身求閑伴恐蹉跎。
功名自古時應少，山水輸君樂最多。
爭得有田收迹去，比中文酒數經過。
題關都官宅
作者：曾鞏
朝代：宋

麻衣少壯干時去，朱紱康强得老歸。
身世自如天下少，利名難退古來稀。
更無俗事侵方寸，只與閑人話翠微。
科第諸郎同日顯，高門當代有光輝。
顔碑
作者：曾鞏
朝代：宋

碑文老勢信可愛，碑意少缺誰能鎸。
已推心膽破奸宄，安用筆墨傳神仙。
食梨
作者：曾鞏
朝代：宋

今歲天旱甚，百穀病已久。
山梨最大樹，屬此亦乾朽。
當春花盛時，雪滿山前後。
常期摘秋實，穰穰落吾手。
忽驚冰玉敗，不與膏澤偶。
清朝起周覽，映葉才八九。
閑居問時物，此說得溪叟。
貧齋分寂絕，塵抱徒噎嘔。
寧知蕭條內，把握忽先有。
食新恐非稱，分少覺已厚。
開苞日星動，落刃冰雪剖。
烟潯擇新汲，遠負盈素缶。
英華兩相發，光彩生戶牖。
初嘗蜜經齒，久嚼泉垂口。
蠲煩慰諸親，愈渴忻衆友。
肯視故畦瓜，寧論濁泥藕。
歲晚迫風霜，人饑乏藜糗。
真味雖暫御，未許置樽酒。
餘杭久旱趙悅道入境之夕四郊雨足二首·其一
作者：曾鞏
朝代：宋

連章天上乞身閑，笑入吳船擁節還。
一夜風雷驅旱魃，始知霖雨出人間。
餘杭久旱趙悅道入境之夕四郊雨足二首·其二
作者：曾鞏
朝代：宋

旌旗東下路塵開，六月風雲席上回。
正恐一方人暍死，直將霖雨過江來。
餞神
作者：曾鞏
朝代：宋

擊牲釃酒薦明蠲，飣果裝香婢僕專。
揀米作糜分糝椀，折篿爲箸插芳筵。
兒驚庖下添熏肉，神笑人間用紙錢。
巫祝謂知來歲事，珓杯猶有暫時權。
首夏
作者：曾鞏
朝代：宋

亂崖蒸潤滴嵯峨，苒苒生雲雨意多。
已愛破山泉漱玉，更憐垂壠麥翻波。
妖紅落後新篁出，老綠濃時野鳥過。
還與北窗添睡思，盡拋塵上養天和。
高松
作者：曾鞏
朝代：宋

高松高干雲，衆木安可到。
湯湯鳴寒溪，偃偃倚翠纛。
側聽心神醒，仰視目睛眊。
風雨天地動，一葉不欹倒。
豈同澗中萍，上下逐流潦。
豈同牆根槐，卷卷秋可掃。
鳳凰引衆禽，此木陰可燾。
君求百常柱，星日此可造。
般匠世有無，方鍾野人好。
高郵逢人約襄陽之遊
作者：曾鞏
朝代：宋

一川風月高郵夜，玉麈清談畫鷁舟。
未把迂疏笑山簡，更須同上習池遊。
高陽池
作者：曾鞏
朝代：宋

山公昔在郡，日醉高陽池。
歸時誇酩酊，更問并州兒。
我亦愛池上，眼明見清漪。
二年始再往，一杯未嘗持。
念豈公事衆，又非筋力衰。
局束避世網，低回紲塵羈。
獨慚曠達意，竊祿誠已卑。
鮑山
作者：曾鞏
朝代：宋

雲中一點鮑山青，東望能令兩眼明。
若道人心是矛戟，山前那得叔牙城。
鳳池寺
作者：曾鞏
朝代：宋

經年聞說鳳池山，蠟屐方偷半日閑。
笑語客隨朱閣上，醉醒身在白雲間。
溪橋野水清猶急，海岸輕寒去却還。
爲郡天涯亦瀟灑，莫嗟流落鬢毛斑。
鴻雁
作者：曾鞏
朝代：宋

江南岸邊江水平，水荇青青渚蒲綠。
鴻雁此時儔侶多，亂下沙汀恣棲宿。
群依青荇唼且鳴，暖浴蒲根戲相逐。
長無矰繳意自閑，不飽稻粱心亦足。
性殊凡鳥自知時，飛不亂行聊漸陸。
豈同白鷺空潔白，俯啄腥污期滿腹。
鵲山
作者：曾鞏
朝代：宋

一峰孤起勢崔嵬，秀色挼藍入酒杯。
靈藥已從清露得，平湖長泛宿雲回。
翰林明月舟中過，司馬虛亭竹外開。
我亦退公思蠟屐，會看歸路送人來。
鵲山亭
作者：曾鞏
朝代：宋

大亭孤起壓城顛，屋角峨峨插紫煙。
濼水飛綃來野岸，鵲山浮黛入晴天。
少陵騷雅今誰和，東海風流世謾傳。
太守自吟還自笑，歸來乘月尚留連。
鶴林寺
作者：曾鞏
朝代：宋

昔人春盡强登山，只肯逢僧半日閑。
何似一尊乘興去，醉中騎馬月中還。
麻姑山送南城尉羅君
作者：曾鞏
朝代：宋

麻姑之路摩青天，蒼苔白石松風寒。
峭壁直上無攀援，懸磴十步九屈盤。
上有錦繡百頃之平田，山中遺人耕紫烟。
又有白玉萬仞之飛泉，噴崖直瀉蛟龍淵。
豐堂廣殿何言言，階脚插入斗牛間。
樛枝古木不記年，空槎枵然卧道邊。
幽花自嬋娟，林深爲誰妍。
但見塵消境靜翔白鶴，吟清猿，雛禽乳鹿往往嗥荒顛。
却視來徑如緣絙，千重萬疊窮岩巒。
下有荆吳粟粒之群山，又有甌閩一髮之平川。
弈棋縱衡遠近布城郭，魚鱗參差高下分岡原。
千奇萬異可意得，墨筆盡禿誰能傳。
丈夫舒卷要宏達，世路俯仰多拘牽。
偶來到此醒心目，便欲洗耳辭囂喧。
羅夫子，一日遠補東南官。
愛此層崖峻壑之秀發，開軒把酒可縱觀。
喜此披霄插漢之敻起，出門舉足得往還。
羅夫子，一尉龍蛇方屈蟠。
此邦人人衣食足，闔境年年枹鼓閑。
几案剸裁得休暇，山水登躡遺紛煩。
我行送之思故園，引領南望心長懸。
黄金
作者：曾鞏
朝代：宋

陳侯坐收百戰楚，呂氏行取萬乘秦。
田生立顧開兩國，陸公微辭交二臣。
道旁白日忽再出，囊中黄金如有神。
何須首陽二夫子，不是九鼎輸西鄰。
丁未春怀舍弟时在京师
作者：朱松
朝代：宋

狂虏送死河南北，王事遥怜弟行役。胡命须臾鱼在鼎，官军低回鸷将击。渴闻天语十行札，尤觉家书万金直。何时同秉江上犁，万里农桑吾愿毕。
丁未春怀舍弟时在京师
作者：朱松
朝代：宋

狂虏送死河南北，王事遥怜弟行役。
胡命须臾鱼在鼎，官军低回鸷将击。
渴闻天语十行札，尤觉家书万金直。
何时同秉江上犂，万里农桑吾愿毕。
丁未春懷舍弟時在京師
作者：朱松
朝代：宋

狂虜送死河南北，王事遥憐弟行役。
胡命須臾魚在鼎，官軍低回鷙將擊。
渴聞天語十行札，尤覺家書萬金直。
何時同秉江上犂，萬里農桑吾願畢。
七月四日宿丹溪道中
作者：朱松
朝代：宋

日出露芒重，凉生风叶翻。
秋秔已照眼，社酒欲香村。
牛下草莱湿，人归园屋昏。
箇中吾不浅，扰扰与谁论。
七月四日宿丹溪道中
作者：朱松
朝代：宋

日出露芒重，凉生风叶翻。秋粳已照眼，社酒欲香村。牛下草莱湿，人归园屋昏。个中吾不浅，扰扰与谁论。
七月四日宿丹谿道中
作者：朱松
朝代：宋

日出露芒重，凉生風葉翻。
秋秔已照眼，社酒欲香村。
牛下草萊濕，人歸園屋昏。
箇中吾不淺，擾擾與誰論。
三峰康道人墨梅三首
作者：朱松
朝代：宋

一枝春晓破霜烟，影写清陂最可怜。衲被犯寒归吮墨，也知无地著朱铅。冰盘青子渴争尝，怪有横枝著意芳。等是豪端幻三昧，更烦觅句为摹香。缃囊墨本入宣和，林下霜晨手自呵。不学霜台要全树，动人春色一枝多。
三峰康道人墨梅三首·其一
作者：朱松
朝代：宋

一枝春晓破霜烟，影写清陂最可怜。
衲被犯寒归吮墨，也知无地着朱铅。
三峰康道人墨梅三首·其一
作者：朱松
朝代：宋

一枝春晓破霜烟，影写清陂最可怜。衲被犯寒归吮墨，也知无地著朱铅。
三峰康道人墨梅三首·其一
作者：朱松
朝代：宋

一枝春曉破霜烟，影寫清陂最可憐。
衲被犯寒歸吮墨，也知無地著朱鉛。
三峰康道人墨梅三首·其三
作者：朱松
朝代：宋

緗囊墨本入宣和，林下霜晨手自呵。
不學霜臺要全樹，動人春色一枝多。
三峰康道人墨梅三首·其三
作者：朱松
朝代：宋
体裁：七言绝句

缃囊墨本入宣和，林下霜晨手自呵。不学霜台要全树，动人春色一枝多。
三峰康道人墨梅三首·其二
作者：朱松
朝代：宋

冰盘青子渴争尝，怪有横枝着意芳。
等是豪端幻三昧，更烦觅句为摹香。
三峰康道人墨梅三首·其二
作者：朱松
朝代：宋

冰盘青子渴争尝，怪有横枝著意芳。等是豪端幻三昧，更烦觅句为摹香。
三峰康道人墨梅三首·其二
作者：朱松
朝代：宋

冰盤青子渴爭嘗，怪有橫枝著意芳。
等是豪端幻三昧，更煩覓句爲摹香。
三峰長老送紙被
作者：朱松
朝代：宋

笑我布衾故，分君楮幅溫。
尚嫌肱當枕，端稱蓆爲門。
敗篋薪錢盡，幽窗雪意昏。
寤驚雙脚暖，猶恐錦鯨存。
三峰长老送纸被
作者：朱松
朝代：宋
体裁：五言律诗

笑我布衾故，分君楮幅温。尚嫌肱当枕，端称席为门。败箧薪钱尽，幽窗雪意昏。寤惊双脚暖，犹恐锦鲸存。
三月十日游报国院小轩颇幽胜为名曰双清仍书此诗
作者：朱松
朝代：宋

千峯收宿雨，坐见空翠滴。
携筇出城隅，试此腰脚力。
竹阴穿窈窕，僧户扣岑寂。
小轩清樾底，盘礴聊自适。
闯然见幽禽，百啭深拔隙。
即此与晤歌，绝胜眼前客。
幽怀层冰结，屃赑不可释。
忽如散春风，回首无处觅。
天游失六凿，真观了千息。
干坤鼎鼎中，指马坐可一。
不知双清老，何者为心迹。
持问跏趺人，首肯復面壁。
山烟明欲合，归舸兀深碧。
此心除溪月，炯炯谁復识。
三月十日游报国院小轩颇幽胜为名曰双清仍书此诗
作者：朱松
朝代：宋

千峰收宿雨，坐见空翠滴。携筇出城隅，试此腰脚力。竹阴穿窈窕，僧户扣岑寂。小轩清樾底，磐礴聊自适。闯然见幽禽，百啭深拔隙。即此与晤歌，绝胜眼前客。幽怀层冰结，屃赑不可释。忽如散春风，回首无处觅。天游失六凿，真观了千息。乾坤鼎鼎中，指马坐可一。不知双清老，何者为心迹。持问跏趺人，首肯复面壁。山烟明欲合，归舸兀深碧。此心除溪月，炯炯谁复识。
三月十日遊報國院小軒頗幽勝爲名曰雙清仍書此詩
作者：朱松
朝代：宋

千峯收宿雨，坐見空翠滴。
携筇出城隅，試此腰脚力。
竹陰穿窈窕，僧戶扣岑寂。
小軒清樾底，磐礴聊自適。
闖然見幽禽，百囀深拔隙。
即此與晤歌，絕勝眼前客。
幽懷層冰結，屭贔不可釋。
忽如散春風，回首無處覓。
天遊失六鑿，真觀了千息。
乾坤鼎鼎中，指馬坐可一。
不知雙清老，何者爲心迹。
持問跏趺人，首肯復面壁。
山烟明欲合，歸舸兀深碧。
此心除溪月，炯炯誰復識。
上丁余膰置酒招绰中德粲德懋逢年
作者：朱松
朝代：宋

我生无几求，毕愿老葭菼。
谁令事斗禄，饭粝羹不糁。
书生亦可怜，微物有先感。
朝来食指动，膰肉丰咀啖。
恭惟鲁司寇，道大长坎壈。
空余祠千载，不救陈蔡惨。
永言百世师，愿学吾岂敢。
当饥不忘歌，既饱復何憾。
安能如王孙，长物贮颐颔。
急呼讲肆人，一醉舍铅椠。
相携桃李径，历乱蹴红毵。
言强三尺喙，气溢一身胆。
平生超然处，独嗜逾昌歜。
诗成持似君，莫遣儿辈览。
上丁餘膰置酒招綽中德粲德懋逢年
作者：朱松
朝代：宋

我生無幾求，畢願老葭菼。
誰令事斗祿，飯糲羹不糝。
書生亦可憐，微物有先感。
朝來食指動，膰肉豐咀啖。
恭惟魯司寇，道大長坎壈。
空餘祠千載，不救陳蔡慘。
永言百世師，願學吾豈敢。
當饑不忘歌，既飽復何憾。
安能如王孫，長物貯頤頷。
急呼講肆人，一醉捨鉛槧。
相携桃李徑，歷亂蹴紅毿。
言强三尺喙，氣溢一身膽。
平生超然處，獨嗜逾昌歜。
詩成持似君，莫遣兒輩覽。
上丁馀膰置酒招绰中德粲德懋逢年
作者：朱松
朝代：宋

我生无几求，毕愿老葭菼。谁令事斗禄，饭粝羹不糁。书生亦可怜，微物有先感。朝来食指动，膰肉丰咀啖。恭惟鲁司寇，道大长壈坎。空馀祠千载，不救陈蔡惨。永言百世师，愿学吾岂敢。当饥不忘歌，既饱复何憾。安能如王孙，长物贮颐颔。急呼讲肆人，一醉舍铅椠。相携桃李径，历乱蹴红毵。言强三尺喙，气溢一身胆。平生超然处，独嗜逾昌歜。诗成持寄君，莫遗儿辈览。
与匀道人蔬饭作两绝句
作者：朱松
朝代：宋

道人一计了平生，肯笑寒儒不糁羹。若识先生晚食肉，万钱何处著膻腥。牛羊触藩笋成竹，鹅鹜成群饱倒藤。一饭罗摩未为孽，要知我是在家僧。
与匀道人蔬饭作两绝句·其一
作者：朱松
朝代：宋

道人一计了平生，肯笑寒儒不糁羹。
若识先生晚食肉，万钱何处着羶腥。
与匀道人蔬饭作两绝句·其一
作者：朱松
朝代：宋

道人一计了平生，肯笑寒儒不糁羹。若识先生晚食肉，万钱何处著膻腥。
与匀道人蔬饭作两绝句·其二
作者：朱松
朝代：宋
体裁：七言绝句

牛羊触藩笋成竹，鹅鹜成群饱倒藤。一饭罗摩未为孽，要知我是在家僧。
与吴昌国同游灵水院二首
作者：朱松
朝代：宋

算舟吏散了无事，与客意行初不谋。饱看云涛舞空阔，欣逢泉石媚深幽。西汉未试补天手，上界那知鞭凤游。剪烛他年忆真赏，莫嗟身世尚沉浮。来往风流记两翁，天涯今作九秋蓬。坐惊秀色悬眉宇，便觉仙峰入手中。傲世真成漆园吏，输君不负北窗风。书生浪发新亭叹，自笑尊前气吐虹。
与吴昌国同游灵水院二首·其一
作者：朱松
朝代：宋
体裁：七言律诗

算舟吏散了无事，与客意行初不谋。饱看云涛舞空阔，欣逢泉石媚深幽。西汉未试补天手，上界那知鞭凤游。剪烛他年忆真赏，莫嗟身世尚沉浮。
与吴昌国同游灵水院二首·其二
作者：朱松
朝代：宋

来往风流记两翁，天涯今作九秋蓬。
坐惊秀色悬眉宇，便觉仙峯入手中。
傲世真成漆园吏，输君不负北窗风。
书生浪发新亭叹，自笑尊前气吐虹。
与吴昌国同游灵水院二首·其二
作者：朱松
朝代：宋

来往风流记两翁，天涯今作九秋蓬。坐惊秀色悬眉宇，便觉仙峰入手中。傲世真成漆园吏，输君不负北窗风。书生浪发新亭叹，自笑尊前气吐虹。
与求道人同之福唐
作者：朱松
朝代：宋

缚屋双峯云一坞，抛来伴我事幽寻。
风花踪迹趣虽各，香火因缘情自深。
浮峡未兴圆泽叹，乘桴还有仲由心。
三山他日记耆旧，凿齿弥天无古今。
与求道人同之福唐
作者：朱松
朝代：宋

缚屋双峰云一坞，抛来伴我事幽寻。风花踪迹趣虽各，香火因缘情自深。浮峡未兴圆泽叹，乘桴还有仲由心。三山他日记耆旧，凿齿弥天无古今。
与许簿同游南山二首
作者：朱松
朝代：宋

步携婉娩上巉岩，北望云山紫翠搀。了了大江东岸路，欲攀风驭脱羁衔。秋空如水莫留尘，脚底千峰翠浪奔。未暇与君游八表，且当索酒赋鹍鹏。
与许簿同游南山二首·其一
作者：朱松
朝代：宋
体裁：七言绝句

步携婉娩上巉岩，北望云山紫翠搀。了了大江东岸路，欲攀风驭脱羁衔。
与许簿同游南山二首·其二
作者：朱松
朝代：宋

秋空如水莫留尘，脚底千峯翠浪奔。
未暇与君游八表，且当索酒赋鵾鹏。
与许簿同游南山二首·其二
作者：朱松
朝代：宋

秋空如水莫留尘，脚底千峰翠浪奔。未暇与君游八表，且当索酒赋鹍鹏。
与陈彦时会华严道人偶书
作者：朱松
朝代：宋

屋头烟云屯，屋下波涛喧。团栾坐已久，起扣丹霞门。客至苦舌强，目击翻无言。元龙湖海士，怀哉夙契敦。清坐鼎足峙，妙语流潺湲。君游华严海，贝叶手自翻。此心于身世，鸟度空无痕。笑我流浪中，久被业识吞。读书谈古今，绮语生祸根。望道渺未见，况乃躐其藩。职卑困掣肘，见溺不得援。未知造物心，颇复哀黎元。近窥颜稷意，未敢遽掩关。躬耕亦细事，会要五亩园。释羁牛在牧，驾鼓马伏辕。居然见优劣，不比鱼熊膰。持问跏趺人，一笑霜眉掀。相携妙峰顶，暝色窥远村。解衣略辈行，班坐搴芳荪。欲归意未已，幽径相与扪。苍崖出玉醴，不受瘴毒温。愿言同酌此，我语庶不谖。
与陈彦时会华严道人偶书
作者：朱松
朝代：宋

屋头烟云屯，屋下波涛喧。
团栾坐已久，起扣丹霞门。
客至苦舌强，目击翻无言。
元龙湖海士，怀哉夙契敦。
清坐鼎足峙，妙语流潺湲。
君游华严海，贝叶手自翻。
此心于身世，鸟度空无痕。
笑我流浪中，久被业识吞。
读书谈古今，绮语生祸根。
望道渺未见，况乃躐其藩。
职卑困掣肘，见溺不得援。
未知造物心，颇復哀黎元。
近窥颜稷意，未敢遽掩关。
躬耕亦细事，会要五亩园。
释羁牛在牧，驾鼓马伏辕。
居然见优劣，不比鱼熊蹯。
持问跏趺人，一笑霜眉掀。
相携妙峯顶，暝色窥远村。
解衣畧辈行，班坐搴芳荪。
欲归意未已，幽径相与扪。
苍崖出玉醴，不受瘴毒温。
愿言同酌此，我语庶不谖。
东阳社日泛舟观竞渡
作者：朱松
朝代：宋

谁唤思家客，来为荡桨嬉。鬓华羞照水，雨意解催诗。叠鼓飞文鹢，香鬟出短篱。醉归真梦觉，犹忆湔裙时。
东阳社日泛舟观竞渡
作者：朱松
朝代：宋

谁唤思家客，来为荡桨嬉。
鬓华羞照水，雨意解催诗。
迭鼓飞文鹢，香鬟出短篱。
醉归真梦觉，犹忆湔裙时。
中秋夜雨
作者：朱松
朝代：宋
体裁：古风

秋云定何心，忍翳今夕月。尚嫌微点缀，况乃都漫灭。他日任氛霾，数日望清澈。倦投衲子窗，竹雨听骚屑。对床不成梦，有酒那能设。萤飞矜意气，虫语转幽咽。心知层阴表，皎皎玉轮洁。何当凌倒景，徙倚玩飞辙。
中秋夜雨
作者：朱松
朝代：宋

秋雲定何心，忍翳今夕月。
尚嫌微點綴，况廼都漫滅。
他日任氛霾，數日望清澈。
倦投衲子窗，竹雨聽騷屑。
對牀不成夢，有酒那能設。
螢飛矜意氣，蟲語轉幽咽。
心知層陰表，皎皎玉輪潔。
何當凌倒景，徙倚玩飛轍。
中秋賞月
作者：朱松
朝代：宋

去年中秋雨，野蘆凄薄寒。
驚塵暗一方，客枕那得安。
起呼對牀笫，攬衣步蹣跚。
握手仰太息，宇宙何時寬。
今年中秋月，並海窺濤瀾。
坐看鬰藍天，忽湧白玉盤。
眷言雙峰客，倚閭念衣單。
亦復取樽酒，承顔有餘歡。
天涯等牢落，世路方艱難。
且遵秉燭語，毋爲泣河歎。
停盃玩飛轍，河漢靜不湍。
癡兒亦不眠，苦覓蛙兔看。
洲出暗潮落，鬢衰香霧漙。
佳句付惠連，何時解歸鞍。
中秋赏月
作者：朱松
朝代：宋

去年中秋雨，野芦凄薄寒。惊尘暗一方，客枕那得安。起呼对床笫，揽衣步蹒跚。握手仰太息，宇宙何时宽。今年中秋月，并海窥涛澜。坐看郁蓝天，忽涌白玉盘。眷言双峰客，倚闾念衣单。亦复取樽酒，承颜有馀欢。天涯等牢落，世路方艰难。且遵秉烛语，毋为泣河叹。停杯玩飞辙，河汉静不湍。痴儿亦不眠，苦觅蛙兔看。洲出暗潮落，鬓衰香雾漙。佳句付惠连，何时解归鞍。
中秋赏月
作者：朱松
朝代：宋

去年中秋雨，野芦凄薄寒。
惊尘暗一方，客枕那得安。
起呼对床笫，揽衣步蹒跚。
握手仰太息，宇宙何时宽。
今年中秋月，并海窥涛澜。
坐看鬰蓝天，忽涌白玉盘。
眷言双峰客，倚闾念衣单。
亦復取樽酒，承颜有余欢。
天涯等牢落，世路方艰难。
且遵秉烛语，毋为泣河叹。
停杯玩飞辙，河汉静不湍。
痴儿亦不眠，苦觅蛙兔看。
洲出暗潮落，鬓衰香雾漙。
佳句付惠连，何时解归鞍。
久旱新岁乃雨
作者：朱松
朝代：宋

高田土可筛，下田不受犁。遗蝗忧插啄，况乃麦未齐。赤子天自怜，沟壑忍见挤。雨逐新岁来，停云忽凄凄。莫辞三日霖，为作一尺泥。汪汪既没膝，滟滟仍拍堤。渐看蓑笠出，笑语喧畛畦。我欲与寓目，父老同攀跻。此身群万生，扰扰舞瓮鸡。曾亦无几求，脱粟配羹藜。永言故陇耕，老眼路凄迷。好收敛版手，锄耰归自携。
久旱新岁乃雨
作者：朱松
朝代：宋

高田土可筛，下田不受犂。
遗蝗忧插啄，况乃麦未齐。
赤子天自怜，沟壑忍见挤。
雨逐新岁来，停云忽凄凄。
莫辞三日霖，为作一尺泥。
汪汪既没膝，滟滟仍拍堤。
渐看簑笠出，笑语喧畛畦。
我欲与寓目，父老同攀跻。
此身群万生，扰扰舞瓮鸡。
曾亦无几求，脱粟配羹藜。
永言故陇耕，老眼路凄迷。
好收敛版手，锄耰归自携。
久旱新歲乃雨
作者：朱松
朝代：宋

高田土可篩，下田不受犂。
遺蝗憂插啄，况乃麥未齊。
赤子天自憐，溝壑忍見擠。
雨逐新歲來，停雲忽凄凄。
莫辭三日霖，爲作一尺泥。
汪汪既沒膝，灧灧仍拍隄。
漸看簑笠出，笑語喧畛畦。
我欲與寓目，父老同攀躋。
此身群萬生，擾擾舞甕雞。
曾亦無幾求，脫粟配羹藜。
永言故隴耕，老眼路凄迷。
好收歛版手，鋤耰歸自携。
久雨短句呈夢得
作者：朱松
朝代：宋

身閑書有味，吏傲俗不親。
小窗據物表，掃盡心眼塵。
令尹垂珠玉，敲門喚行春。
作意向芳物，吾車曾未巾。
愁陰入病骨，鳩婦聲亦嗔。
冥冥三日雨，桃李迹已陳。
空餘深枝間，一一青子新。
穠芳殿春晚，猶堪慰佳辰。
酴醿曉妝靚，芍樂醉臉勻。
日萼簪嫋嫋，風巵倒粼粼。
言當呼短舞，抵掌回雙顰。
年來得相從，稍覺安沈淪。
豈不掛俗事，察公極清真。
眼中醉鄉路，風味良獨醇。
流光不容玩，尺璧何足珍。
漓俗益可厭，願言勤問津。
久雨短句呈梦得
作者：朱松
朝代：宋

身闲书有味，吏傲俗不亲。
小窗据物表，扫尽心眼尘。
令尹垂珠玉，敲门唤行春。
作意向芳物，吾车曾未巾。
愁阴入病骨，鸠妇声亦嗔。
冥冥三日雨，桃李迹已陈。
空余深枝间，一一青子新。
秾芳殿春晚，犹堪慰佳辰。
酴醿晓妆靓，芍乐醉脸匀。
日萼簪袅袅，风巵倒粼粼。
言当呼短舞，抵掌回双颦。
年来得相从，稍觉安沈沦。
岂不挂俗事，察公极清真。
眼中醉乡路，风味良独醇。
流光不容玩，尺璧何足珍。
漓俗益可厌，愿言勤问津。
久雨短句呈梦得
作者：朱松
朝代：宋

身闲书有味，吏傲俗不亲。小窗据物表，扫尽心眼尘。令尹垂珠玉，敲门唤行春。作意向芳物，吾车曾未巾。愁阴入病骨，鸠妇声亦嗔。冥冥三日雨，桃李迹已陈。空馀深枝间，一一青子新。秾芳殿春晚，犹堪慰佳辰。酴醾晓妆靓，芍药醉脸匀。白萼簪袅袅，风卮倒粼粼。言当呼短舞，抵掌回双颦。年来得相从，稍觉安沈沦。岂不挂俗事，察公极清真。眼中醉乡路，风味良独醇。流光不容玩，尺璧何足珍。漓俗益可厌，愿言勤问津。
九日
作者：朱松
朝代：宋
体裁：七言绝句

点点吴霜入鬓毛，长安落叶又秋高。世间俯仰终难强，归与儿曹且漱醪。
九日
作者：朱松
朝代：宋

點點吳霜入鬢毛，長安落葉又秋高。
世間俯仰終難强，歸與兒曹且漱醪。
九日送僧归龙山
作者：朱松
朝代：宋
体裁：七言绝句

九日相携积翠中，胜游兼有道林同。枯颅一任君披拂，寄语龙山落帽风。
九日送僧歸龍山
作者：朱松
朝代：宋

九日相携積翠中，勝遊兼有道林同。
枯顱一任君披拂，寄語龍山落帽風。
九月十七日夜度蔡道岭宿弥勒院
作者：朱松
朝代：宋

月出度松岭，露香霏羽衣。肃肃夜气清，苍苍烟径微。川光浴秋容，萝影挂夕辉。冰轮碾空阔，飞辙无因依。拟掬星渚波，恐触天孙机。偓佺何时见，沆瀣聊独挥。未应青霞志，即与素愿违。稍休尘外轸，憩此岩下扉。清吟写万籁，妙想绝百非。不须河汉言，尽解纷华围。飞仙亦戏剧，玄学乃庶几。鳌山切丹极，岁晚行将归。
九月十七日夜度蔡道岭宿弥勒院
作者：朱松
朝代：宋

月出度松岭，露香非羽衣。
肃肃夜气清，苍苍烟径微。
川光浴秋容，萝影挂夕辉。
冰轮碾空阔，飞辙无因依。
拟掬星渚波，恐触天孙机。
偓佺何时见，沆瀣聊独挥。
未应青霞志，即与素愿违。
稍休尘外轸，憩此岩下扉。
清吟写万籁，妙想绝百非。
不须河汉言，尽解纷华围。
飞仙亦戏剧，玄学乃庶几。
鰲山切丹极，岁晚行将归。
九月十七日夜度蔡道嶺宿彌勒院
作者：朱松
朝代：宋

月出度松嶺，露香非羽衣。
肅肅夜氣清，蒼蒼烟徑微。
川光浴秋容，蘿影挂夕輝。
冰輪碾空闊，飛轍無因依。
擬掬星渚波，恐觸天孫機。
偓佺何時見，沆瀣聊獨揮。
未應青霞志，即與素願違。
稍休塵外軫，憩此巖下扉。
清吟寫萬籟，妙想絕百非。
不須河漢言，盡解紛華圍。
飛仙亦戲劇，玄學乃庶幾。
鰲山切丹極，歲晚行將歸。
书事呈元声如愚起华三兄
作者：朱松
朝代：宋

隐吏朱墨暇，饱眠北窗风。时呼方外客，逃暑尊酒中。寂寞杜拾遗，四壁口不供。坐取盘飧疑，哀哉岂天穷。何如平生友，磁铁间不容。每怀千里驾，今作五斗逢。吏行散凫鹜，楸局收鸾龙。共话十年旧，事往如飞蓬。浮荣真一戏，何者为穷通。应须河汉语，净洗芥蒂胸。仆夫适在门，客醉尊亦空。更为后日约，及此芙蕖红。
书事呈元声如愚起华三兄
作者：朱松
朝代：宋

隠吏朱墨暇，饱眠北窗风。
时呼方外客，逃暑尊酒中。
寂寞杜拾遗，四壁口不供。
坐取盘飧疑，哀哉岂天穷。
何如平生友，磁铁间不容。
每怀千里驾，今作五斗逢。
吏行散鳬鹜，楸局收鸾龙。
共话十年旧，事往如飞蓬。
浮荣真一戏，何者为穷通。
应须河汉语，凈洗芥蔕胸。
仆夫适在门，客醉尊亦空。
更为后日约，及此芙蕖红。
书僧房
作者：朱松
朝代：宋
体裁：古风

陆续流泉自成句，来拥红炉听山雨。道人更有深深处，诘曲如珠蚁丝度。几研无尘寒欲雾，雕盘篆破孤萤吐。味如嚼蜡那禁咀，茶甘未回君莫去。
书室述怀奉寄民表兄是日得民表书
作者：朱松
朝代：宋

丈室无尘棐几横，吏休凫鹜散无声。舞风竹影僛僛转，萦梦炉香袅袅清。已笑荣枯卢白戏，不须物我触蛮争。故人剪烛西窗约，知复何时话此生。
书室述怀奉寄民表兄是日得民表书
作者：朱松
朝代：宋

丈室无尘棐几横，吏休鳬鹜散无声。
舞风竹影僛僛转，萦梦鑪香袅袅清。
已笑荣枯卢白戏，不须物我触蛮争。
故人剪烛西窗约，知復何时话此生。
书护国上方
作者：朱松
朝代：宋
体裁：七言绝句

久知喧寂两空华，分别应缘一念邪。为问脱靴吟芍药，何如煮茗对梅花。
书栟榈院壁
作者：朱松
朝代：宋

侧身西来度千山，列仙仙去空孱颜。斗升自役应笑我，何苦诘曲嬉尘寰。归耕无田仕难合，疑此二柄首尾间。摩挲崖石三叹息，我心安得如汝顽。
书栟榈院壁
作者：朱松
朝代：宋

侧身西来度千山，列仙仙去空孱颜。
斗升自役应笑我，何苦语曲嬉尘寰。
归耕无田仕难合，疑此二柄首鼠间。
摩挲崖石三叹息，我心安得如汝顽。
书永和寺壁
作者：朱松
朝代：宋

胸中一壑本超然，投迹尘埃只可怜。斗粟累人腰自折，不缘身在督邮前。来解征衣日未斜，小轩泉竹两清华。道人法力真无碍，解遣龙孙吐浪花。
书永和寺壁·其一
作者：朱松
朝代：宋
体裁：七言绝句

胸中一壑本超然，投迹尘埃只可怜。斗粟累人腰自折，不缘身在督邮前。
书永和寺壁·其二
作者：朱松
朝代：宋
体裁：七言绝句

来解征衣日未斜，小轩泉竹两清华。道人法力真无碍，解遣龙孙吐浪花。
书窗对月
作者：朱松
朝代：宋

天公自厌雨，一夕开寒晴。霜风净旷野，洪落有馀声。饥鸦得林静，霁月素窗生。慰开睡眼色，一洗空花横。故人千里馀，壶浊谁与倾。遥知劝影杯，共此通夕情。今冬有奇事，三见飞玉英。明年溪上路，谁饷雨中耕。
书窗对月
作者：朱松
朝代：宋

天公自厌雨，一夕开寒晴。
霜风凈旷野，洪落有余声。
饥鸦得林静，霁月萦窗生。
熨开睡眼色，一洗空花横。
故人千里余，壶浊谁与倾。
遥知劝影杯，共此通夕情。
今冬有奇事，三见非玉英。
明年溪上路，谁饷雨中耕。
书钊家园壁
作者：朱松
朝代：宋

梅花梦向笛中残，子著深枝一一酸。肠断来迟双燕子，暗香消歇粉泥乾。心空无地著尘沙，对镜何曾一念差。戏取大千归丈室，未妨衣襋乱天花。
书钊家园壁·其一
作者：朱松
朝代：宋

梅花梦向笛中残，子着深枝一一酸。
肠断来迟双燕子，暗香消歇粉泥干。
书钊家园壁·其一
作者：朱松
朝代：宋

梅花梦向笛中残，子著深枝一一酸。肠断来迟双燕子，暗香消歇粉泥乾。
书钊家园壁·其二
作者：朱松
朝代：宋

心空无地着尘沙，对镜何曾一念差。
戏取大千归丈室，未妨衣襋乱天花。
书钊家园壁·其二
作者：朱松
朝代：宋

心空无地著尘沙，对镜何曾一念差。戏取大千归丈室，未妨衣襋乱天花。
于潜道中
作者：朱松
朝代：宋

山行厌荦确，理策扶攲危。绿野三两家，一息知可期。冉冉晴林端，炊烟袅晴晖。其民丰且乐，恐是太古遗。那知都邑间，百索困鞭笞。繁华今何有，半作道旁羸。
于潜道中
作者：朱松
朝代：宋

山行厌荦确，理策扶欹危。
绿野三两家，一息知可期。
冉冉晴林端，炊烟袅晴晖。
其民丰且乐，恐是太古遗。
那知都邑间，百索困鞭笞。
繁华今何有，半作道旁羸。
五言小詩三首·其一
作者：朱松
朝代：宋

一雨緣南浦，波明柳蔭門。
遥知湔裾處，爲我一攀翻。
五言小詩三首·其三
作者：朱松
朝代：宋

牛歸坡草煖，船繫岸花零。
白墮尊同卧，黄昏月照醒。
五言小詩三首·其二
作者：朱松
朝代：宋

散策橋南路，春容最好時。
夢回花滿眼，猶恐是辛夷。
五言小诗三首
作者：朱松
朝代：宋

一雨缘南浦，波明柳荫门。遥知湔裾处，为我一攀翻。散策桥南路，春容最好时。梦回花满眼，犹恐是辛夷。牛归坡草煖，船系岸花零。白堕尊同卧，黄昏月照醒。
五言小诗三首·其一
作者：朱松
朝代：宋
体裁：五言绝句

一雨缘南浦，波明柳荫门。遥知湔裾处，为我一攀翻。